Ўзбекистон Пентагон "хавфли" билган мамлакатлар рўйхатидан олинди\nАҚШ Мудофаа вазирлиги Ўзбекистонни “хавфли мамлакатлар” рўйхатидан олиб ташлади. Пентагон ўтган ҳафта охирида эълон қилган пресс-релизда айтилишича, америкалик ҳарбийлар учун “бевосита хавф мавжуд” бўлган мамлакатлар қаторидан Ўзбекистон билан биргаликда Тожикистон ва Қирғизистон ҳам олиб ташланган.\nАҚШ фуқаролари хизмат ўташ пайтида қўшимча ҳақ тўланадиган “хавфли мамлакатлар” рўйхатида фақатгина Ироқ, Афғонистон, Ливан, Иордания, Покистон, Сурия, Яман ва Миср қолдирилган. Шу пайтгача бу рўйхатда 30га яқин мамлакат бўлган.\n“Хавфли мамлакатлар”да хизмат қилувчи ҳарбийлар ойига 225 АҚШ доллари миқдорида қўшимча ҳақ олади. Рўйхатдан 20дан ортиқ мамлакатнинг олиб ташланиши Пентагонга йилига 100 миллион АҚШ доллари иқтисод қилиш имконини бериши айтилмоқда.


6 йилдан бери фалаж ҳолда қолаётган Наргиза Убайдуллаеванинг аҳволи ҳозир қандай?\n19:49 / 27.09.2017\nKUN.UZ сайти орқали фарғоналик Наргиза Убайдуллаева 6 йилдан бери фалаж ҳолда қолаётгани, унинг онаси Ҳабибахон онанинг бугунги кундаги аҳволи ҳақида маълум қилинган эди. Яхши ният билан Ҳабибахон она қўлида қолган Наргизанинг фарзандлари учун хайрия акциясини ташкил этган эдик.\nЎтган давр мобайнида юртдошларимиз мазкур акцияга бефарқ бўлишмади. Имкони борича хайрияда иштирок этишди. Кимдир руҳий, кимдир моддий томондан ёрдам берди. KUN.UZ таҳририяти ходимлари Фарғонага сафар чоғида хайрия маблағларини Ҳабибахон она қўлига топширди.\n“Сизлар келиб кетганингиздан кейин банкка бориб ҳисоб рақам очдик. Худога шукр, сизларнинг саъй-ҳаракатларингиз билан юртимиздаги саховатли, бировга ёрдам қўлини чўзадиган яхши одамларни кўрдик. Уларга катта раҳмат, соғ бўлишсин. Сизлар келиб кетганингиздан сўнг Наргизани кўргани Тошкентдан профессор келди. У қизимнинг ҳозирги ҳолати бўйича айтган гапларидан хурсанд бўлдик, томография қилиб менга юборинглар, деди. Сўнг жавобини жўнатсак, натижа яхши, деб айтди. Ҳозирда уйғониш арафасида, деди. Фақат қизимга травматолог-массажчи керак экан. Вилоят соғлиқни сақлаш бошқармаси бу борада ёрдам беришни ваъда қилди. Бундан ташқари, томоғидаги қурилма 2011 йилдан бери алмаштирилмаган эди, уни ҳам қиламиз, дейишди. Лекин ҳозирча бўлгани йўқ, кутиб турибмиз.\nАҳвол ҳамон ўша-ўша: эрталаб соат 4.00да туриб, зонддан ўтадиган овқатни тайёрлайман. Сўнг 6.00-6.30ларда бу ерга келаман, кийим-кечакларини юваман. Болаларининг бирини боғчага, иккинчисини мактабга олиб бораман. Аллоҳга шукр, каттаси мактабда аъло баҳоларга ўқимоқда. Энди Худодан сўраб, яхши ўзгаришни кутаяпман.\nБарча ёрдам берган одамларни Аллоҳ қўлласин. Худодан қайтсин. 6 йилдан бери бир одам ҳам мени эшитгани йўқ эди. Бир чамадон хат турибди, ёзаман, битта гап келаверади. Жиноят иши қўзғатилган врачларга моддий-маънавий томондан зарарни қоплаб бериш мажбурияти юклатилганди. Сизлар келиб кетганингиздан кейин вилоят қабулхонасидагилар ўша маблағнинг маълум бир қисмини тўлаттирди. Пластик картага тушган пулларнинг бир тийинини ҳам ишлатаётганим йўқ. Ниятим – Наргизани даволатиш учун чет элга олиб чиқиш”, - дейди Ҳабибахон она.\nОна кун-у тун Аллоҳдан шифо сўрамоқда. Биз ҳам барча юртдошларимиз қатори Наргиза Убайдуллаева учун дуодамиз. Яхшилик ҳеч кимни тарк этмасин. Хайрияда иштирок этган барча юртдошларимизга мингдан-минг раҳмат!\n23:37 / 24.03.2018\n11:03 / 13.03.2018


19:20 / 13.05.2017\nАҚШнинг собиқ биринчи хоними Мишель Обама президент Дональд Трамп маъмуриятини кескин танқид қилди. Бу Америка мактабларидаги тушликларни фойдали бўлишга қаратилган стандартлар бир қадар енгиллаштирилганидан сўнг юз берди, деб хабар бермоқда «Би-би-си».\n«Ўйлаб кўринг, фарзандларингиз мазасиз ва умуман зарарли нарсаларни истеъмол қилаётганида, бошқа кимдадир ҳаммаси ажойиб», - деган у.\nОбама хонимнинг таъкидлашича, ҳукумат маълумотларига кўра, АҚШдаги ҳар бешинчи бола семизликдан азият чекади.\n«Сиз тўхташингиз ва ўйлаб кўришингиз керак: фарзандларимиз мактабда яхши таомланишини нега истамайсиз? Сиз билан нималар юз бермоқда? Гап шундаки, кимдир бу ишни қилса, унга сизнинг фарзандингиз аниқ керак эмас», - дея маълум қилган у.


Конор Макгрегор: «Тез орада қайтаман, 2021 йилда мени яна кўрасиз» - Zamin.uz\nИкки вазн тоифасида UFC собиқ чемпиони Конор Макгрегор 24 январь куни бўлиб ўтган UFC 257 мусобақасида Дастин Порьега қарши жанг олиб борди ва иккинчи раундда нокаутга учраб мағлуб бўлди. Жангдан сўнг ирландиялик яккакурашчи ўз фикрлари билан ўртоқлашди.\n«Узоқ вақт фаол бўлмагандим. Бир йилдан ошди. Оёқ зарбалари катта муаммо туғдирди. Мени 2021 йилда яна кўрасиз. Менга фаоллик керак. Оёққа туриш ва қайтиш керак, мен бу ишни қиламан. Бу зарбани қабул қиламан, бироқ бир қанча муддатдан кейин яна қайтаман.\nҲозир вақтни оилам билан ўтказишни хоҳлайман, дам оламан ва кейин яна ишга киришаман», — дейди Конор.\nБу Порье ва Макгрегор ўртасидаги иккинчи жанг бўлди. 2014 йилда Конор рақибини биринчи раунддаёқ нокаутга учратганди.\nМакгрегор сўнгги бор 2019 йилнинг 19 январида Дональд Серронега қарши жанг қилган ва унда 40-сониядаёқ рақибини нокаутга учратганди. Порье эса июнь ойида Ден Ҳукерни мағлуб этганди. «Замин» янгиликларини «Вконтакти»да кузатиб боринг\n23-01-2021, 12:39, Спорт\n21-01-2021, 23:22, Спорт\nКонор МакГрегор фаолиятидаги энг кучли рақибини ошкор қилди\n2-11-2020, 15:00, Спорт\n30-09-2020, 07:00, Спорт\nҲабиб Нурмагомедов: Мени Конор Макгрегор билан реванш жанги мутлақо қизиқтирмайди\n7-09-2020, 17:47, Спорт


Экологик саводхонлик – муаммолар ечими сари биринчи қадам\nБугун президентликка номзод ўз сайловолди дастури орқали энг долзарб бўлиб турган экологик муаммоларни кун тартибига олиб чиқмоқда. Айни вақтда халқимиз турмуш фаровонлигини яхшилаш учун янги-янги лойиҳаларни илгари сурмоқда.\nНомзоднинг сайловолди дастурига киритган кадрлар масаласи жуда муҳим бўлиб, экология соҳасига яхши мутахассис ва кучли, фидокор экологлар лозимлигини билдиради. Бу эса экологик тарбияни боғчадан, мактабдан бошлашни тақозо қилмоқда.\nЭкологик партия ташаббуси билан Оролбўйида, Мўйноқда бошланган катта лойиҳалар бугун республика бўйлаб кенг қулоч ёзмоқда. Тоғ ва тоғ олди ҳудудларимизда катта майдонларда экологик муҳитни яхшилаш бўйича чора-тадбирлар амалга оширилмоқда. Бундан ташқари Ўзбекистон Республикасида Ўрмон хўжалиги тизимини 2030 йилгача ривожлантириш концепциясини ишлаб чиқишда ҳам Ўзбекистон Экологик партиясининг муносиб ҳиссаси бор.\nОхирги йилларда юртимизда суғориладиган ерлар камайиб, тупроқ унумдорлиги пасайиб бормоқда. Бу эса тупроқ деградациясига алоҳида эътибор бериш ва она табиатни ҳамда тупроқни асраш учун ҳозирдан ҳаракат қилиш кераклигини билдиради. Номзод бу муаммони жуда тўғри илғаган ва ўз сайловолди дастурида алоҳида таъкидлаб ўтган. Дастурда бундай муҳим ва эътиборли масалалар анчагина. Шунинг учун ҳам Экопартия номзодини қўллаб-қувватлаш келажак авлод учун бугун қўйилаётган пойдевор бўлади.\nЎзбекистон Республикаси Ўрмон хўжалиги давлат қўмитаси раиси:


Артрокол – medu.uz – Дорилар ҳақида маълумотлар ўзбек тилида\nHome Йўриқномалар Артрокол\nПрепаратнинг савдо номи: Артрокол\nПрепаратнинг 1 ампуласи қуйидагиларни сақлайди:\nфаол модда: 100 мг кетопрофен;\nёрдамчи моддалар: аргинин, лимон кислотаси моногидрати, бензил спирти, натрий гидроксиди ёки хлорид кислотаси, инъекция учун сув.\nАТХ коди: M01AE03\nАртрокол – ностероид яллиғланишга қарши восита бўлиб, пропион кислотасининг ҳосиласидир. Оғриқ қолдирувчи, яллиғланишга қарши ва иситмани туширувчи таъсир кўрсатади. Таъсир механизми циклооксигеназа-1 ва циклооксигеназа-2 ларнинг фаоллигини сусайиши ва яллиғланиш, оғриқ ҳамда иситмани патогенезида асосий роль ўйнайдиган простагландинлар биосинтезини камайиши билан боғлиқ.\nКетопрофеннинг яққол оғриқ қолдирувчи таъсири иккита механизм билан боғлиқ: периферик – простагландинлар синтезини сусайиши билан ифодаланади, ва марказий – марказий ва периферик нерв тизимида простагландинлар синтезини ингибиция бўлиши, шунингдек орқа мияда оғриқ медиаторларини ажралиб чиқишида муҳим роль ўйнайдиган бошқа нейротроп субстанцияларнинг биологик фаоллигига таъсири билан ифодаланади. Бундан ташқари, кетопрофен антибрадикинин фаолликка ҳам эга, лизомал мембраналарни барқарорлаштиради, ревматоид артрит билан хасталанган беморларда нейтрофилларнинг фаоллигини аҳамиятли даражада тормозланишини чақиради. Тромбоцитлар агрегациясини сусайтиради.\nБиокираолишлиги 90% ни ташкил этади. Қонда максимал концентрациясига 30 минут давомида эришади. Оқсиллар билан, асосан альбуминлар билан боғланиши – 99%. Тақсимланиш ҳажми 0,1-0,2 л/кг ни ташкил этади. Ярим чиқарилиш даври – тахминан 2 соат.\nКетопрофен гематоэнцефалик тўсиқ орқали, синовиал суюқликка тез ўтади. Синовиал суюқликда кетопрофеннинг концентрацияси қондагига нисбатан пастроқ, аммо у ерда узоқроқ муддат сақланиб туради, бу препаратнинг таъсири узоқ вақт давом этиши билан ифодаланади.\nОрганизмдан асосан сийдик билан (50% дан кўпроқ қисми метаболитлар кўринишида), 1% ахлат билан чиқарилади.\nТурли генезли оғриқли яллиғланиш жараёнларини симптоматик даволаш учун қўлланади:\nподагра, сохта подагра;\nОғриқ синдроми (шу жумладан, операциядан кейинги ҳамда жароҳатлардан кейинги оғриқлар, альгодисменорея, ўсмаларни метастазларида кузатиладиган оғриқлар) да қўлланади.\nПрепарат 2 мл (100 мг) дан суткада 1-2 марта юборилади.\nМаксимал суткалик дозаси 300 мг дан ошмаслиги керак.\nҚўллаш давомийлиги бир неча кунни ташкил этади.\nОвқат ҳазм қилиш тизими томонидан: меъдада оғриқ, кўнгил айниши, қусиш, диарея, метеоризм бўлиши мумкин; кам ҳолларда – МИЙдан қон кетиши мумкин.\nМНТ томонидан: кам ҳолларда – астения, бош оғриғи, бош айланиши.\nБошқалар: кам ҳолларда – транзитор дизурия, тери тошмалар бўлиши мумкин.\nКетопрофенга, ацетилсалицил кислотаси ёки бошқа НЯҚВларга юқори сезувчанлик;\nМИЙ касалликларини зўрайиш босқичи;\nқон томонидан кузатиладиган бузилишлар (лейкопения, тромбоцитопения, қон ивиши тизимини бузилишлари);\nкомпенсацияланмаган юрак етишмовчилиги;\nаортакоронар шунтлаш ўтказилганидан сўнг операциядан кейинги давр;\nанамнезида ацетилсалицил кислотаси ёки бошқа НЯҚВни қабул қилиш оқибатида чақирилган бронхиал астма, эшакеми ва ринитни ривожланганлигига кўрсатмаларни бўлиши;\nҳомиладорликни III уч ойлиги;\n15 ёшгача бўлган болаларга қўллаш мумкин эмас.\nКетопрофен плазма оқсиллари билан аҳамиятли даражада боғланганлиги туфайли, Артрокол билан бир вақтда қўлланадиган антикоагулянтлар, дифенилгидантоин ёки олтингугурт сақловчи препаратларнинг дозаларини камайтириш керак.\nГепарин, тиклопидин, кортикостероидлар, перорал диабетга қарши воситалар ва алкоголнинг самарасини кучайтиради, спиронолактон, периферик вазодилататорларнинг таъсирини сусайтиради.\nАртрокол метотрексатнинг токсиклигини оширади.\nПробенецидни фонида қонда кетопрофеннинг концентрацияси ошади (буйрак экскрециясини сусайтиради).\nМушак ичига юборишни шифокорнинг назорати остида ўтказиш керак. Фақат касалхона шароитларида препаратни узоқ муддат қўллашга йўл қўйилади.\nАртрокол препаратини ацетилсалицил кислотаси ва бошқа НЯҚВ, литий препаратлари, антигипертензив воситалар, диуретиклар, метотрексат ва диабетга қарши воситалар билан бир вақтда эҳтиёткорлик билан қўллаш керак.\nПрепарат анамнезида буйрак ёки жигар фаолиятини бузилишлари, МИЙни касалликлари бўлган пациентларга, бронхиал астма, ринит, бурун шиллиқ қаватини полипларида, юрак-қон томир тизимини касалликлари бўлган пациентларга, кекса ёшдаги шахсларга эҳтиёткорлик билан буюрилади. Антикоагулянтлар билан бир вақтда буюрилганида қон кетишини ривожланиш ҳавфи ошади.\nАртрокол препаратини қўллаш фонида алкоголь истеъмол қилишдан сақланиш керак.\nҲомиладорликни I ва II уч ойликларида препаратни, она учун кутилган потенциал фойда ҳомила учун ҳавфдан устун бўлган ҳолатдагина қўллаш мумкин. Ҳомиладорликни III уч ойлигида ва лактация даврида Артроколни қўллаш мумкин эмас.\nБолаларда Артрокол препаратини қўллаш ҳавфсизлиги ва самарадорлиги аниқланмаган.\nАртрокол қўлланганида юқори диққат ва психомотор реакциялар тезлигини талаб этувчи потенциал ҳавфли фаолият турларини бажаришда эҳтиёткорликка риоя қилиш керак.\nСимптомлари: бош оғриғи, бош айланиши, мудраш, кўнгил айниши ва қусиш бўлиши мумкин. Шунингдек гипотензия, нафас фаолиятини сусайиши ва цианоз пайдо бўлиши мумкин.\nДаволаш: специфик антидоти йўқ; зарурат бўлганида симптоматик даволаш ўтказилади.\nИнъекция учун эритма 2 мл дан сариқ рангли шиша ампулаларда. 5 ампула контур уяли ўрамда. 1 ёки 2 контур уяли ўрам қўллаш бўйича йўриқномаси билан бирга картон қутига жойланган.\nЁруғликдан ҳимояланган жойда 25ºС дан юқори бўлмаган ҳароратда сақлансин.


Очиқ осмон остида самолёт музейи қурилади – Коммерсант.Уз\nОчиқ осмон остида самолёт музейи қурилади\nБугун Шавкат Мирзиёев “Астрономия ва астронавтика парки”нинг яратилиши тўғрисидаги қарорни имзолади. Унинг асосий қисмини замонавий ва тарихий самолётлар экспозицияси эгаллайди. Бу ҳақда Sputnik хабар бермоқда.\nХабарга кўра, турли авиация техникаси макетлари ва намуналарини Мудофаа вазирлиги, “Ўзбекистон ҳаво йўллари” миллий авиакомпаниси ва Тошкент механика заводи етказиб беради.\nБугун аэропортларда, шунингдек Тошкентдаги собиқ Чкалов номидаги авиация ишлаб чиқариш уюшмасида катта миқдордаги авиатехника йиғилиб қолган. Уларнинг орасида ҳаттоки нодир намуналар ҳам бор. Узоқ вақт давомида ушбу техника хеч кимга керак бўлмаган. “Ўзбекистон ҳаво йўллари” компанияси вакиллари бир неча бор бу каби экспозицияни яратиш масаласини кўтариб чиққан, бироқ давлат томонидан молиялаштирилмагани учун, жараён тўхтатиб қўйилган эди.\nБундан ташқари, давлатимиз раҳбари парк ёнида замонавий планетарий қуришни ҳамда Астрономия институти ва ундаги маданий, тарихий ахамитяга эга бўлган павильон, телескоп ва бошқаларни капитал таъмирлашга кўрсатма берди.\nШунингдек, Астрономия институти қошида Мирзо Улуғбек номидаги мактаб-интернат қурилади. Бу ерда тингловчилар математика, астрономия, физика ва информатика йўналишларига ихтисослашган ҳолда таҳсил олади. Мактаб 200 нафар ўқувчига мўлжалланган бўлиб, 150 нафари доимий равишда шу ердаги ётоқхонада яшаши мумкин бўлади.\nМирзо Улуғбек мактаб-интернати планетарий самолёт музейи Шавкат Мирзиёев Қарор\nПредыдущая запись Шавкат Мирзиёев Туркманистонга ташриф буюради\nСледующая запись Прокуратура передала дело Жасурбека Ибрагимова в суд\nТурецкая Demir Group вложит $33 млн в туристический комплекс на базе гостиницы «Чорсу»


Алла Пугачёва ва Максим Галкин оила қуриб кўпчиликни ҳайратлантирган эди. Хатто хозиргача уларнинг турмуши одамларга ажабланарли туюлади. Максим Галкин нима учун бувиси тенги аёлга уйлангани ҳақида эса журналистларга миқ этмаган, деб ёзмоқда "Diydoraziz.uz" сайти.\nМана орадан 5 йил ўтиб Максим бу ҳақида гап очди. “Биз аввало ўзимиз учун турмуш қурдик. Шуни хоҳладик тамом. Тўйдан аввал ҳам биз бирга, бир уйда яшаб келардик. Шунчаки муносабатларни қоғозда қайд этиш қолганди. Мен Аллага “менга турмушга чиқасанми?”,дедим. У рози бўлди. Яқинларимиз учун никоҳ маросимини уюштирдик. Назаримда биз тўйдан аввал бир-биримизни синаб улгирган эдик. Никоҳ эса маъсулиятни оширади. ” Галкин бувиси тенги аёл билан никоҳини шундай изоҳлади. Уларнинг муносабатида биз кутган ғайриоддий ва шов-шувли нарсанинг ўзи йўқ экан.\n16:18 Анжелина Жули ва Бред Питтнинг никоҳ шартомаси тавсилотлари ошкор бўлди\n15:57 Хонанда Ойбек Нигорадан аввал бошқа қизга уйлангани ҳақидаги миш-мишларни рад этди


Ўзбеклар фаоллашадиган бўлди\n18 май 2021, Тошкент вақти: 21:53\nТожикистондаги ўзбеклар жамияти¸ совет давридан буëн¸ мамлакатдаги этник ўзбекларнинг ўз маданий-миллий қиëфасини сақлаб қолишига ëрдам беришни мақсад қилиб келаëтир.\nИчки низолар сабаб фалаж бўлиб қолган Тожикистондаги ўзбеклар жамияти¸ куни-кеча ўтказилган йиғин хулосасига кўра¸ ижтимоий ва маданий жабҳадаги фаолиятини қайта тиклайдиган бўлди.\nБу тадбирда жамиятнинг янги раиси этиб тайинланган Шавкат Бадалов бугунги кунда бир миллионга яқин тожикистонлик ўзбеклар ижтимоий-иқтисодий-маданий, қолаверса, сиёсий муаммоларга ечим топиш учун бирлашиши зарурлигини таъкидлайди.\n- Жамиятимизни қайта тиклашдан мақсад¸ аввало тожикистонлик ўзбекларнинг ижтимоий, иқтисодий ва маданий муаммоларига ечим топиш учун кўмаклашиш. Сўнгра ўзбек ва тожик халқлари ўртасидаги муносабатларнинг яхшиланишига ҳисса қўшишдир, дейди Тожикистондаги ўзбеклар жамиятининг янги раиси Шавкат Бадалов.\nУнга кўра, жамият олдида турган ишлар, тузилган режаларни амалга ошириш осон эмас.\n- Аммо биз кўпчиликмиз, ниятимиз холис ва кўзлаган мақсадга эришамиз, дея қўшимча қилди сўзи сўнгида Шавкат Бадалов.\nЖамият қайта тикланганини аксарият тожикистонлик ўзбеклар қувонч билан қарши олдилар.\nЖумладан, Турсунзода туманида яшовчи Камолиддин ота ўзбеклар жамиятининг тикланиши икки халқ муносабатлари илиқлашишига имкон беришини айтади.\n- Тоза қувониб ўтирибмиз, қўлимиздан келганча шу жамиятга ёрдам берамиз. Ажойиб ишга қўл урилибди. Қардошлигимизни англаб, бир- биримиз билан янаям қалинлашамиз.\nЎзбек билан тожик - эт билан тирноқ. Бозоримиз ҳам, мозоримиз ҳам, тўю азаларимиз ҳам, дину мазҳабимиз ҳам битта. Энди озгина тушунмовчилик бўлиб¸ орага сал совуқчилик тушиб, кимдир бундан манфаатдор бўлса ҳам, лекин амалга ошмайди у ишлари, дейди 70 ни қоралаб қолган отахон.\nТожикистонда ўзбеклар жамияти илк бор ўтган асрнинг 90-йиллари бошида тузилган эди. Аммо кейинчалик...\n- Унинг таркибидан лақайлар ажралиб чиқди (ўзбекларнинг бир уруғи – таҳр.) ва улар ўз жамиятларини ташкил этишди. Ўшанда бутун бир халқ иккига ажралиб қолди.\nКейинчалик одамлар орасида ҳар хил фикрлар пайдо бўлди. Гўёки “лақайлар ўзларини ўзбекдан ажратди”, деган. Аслида бу ерда ҳеч қандай ажралиш фикри йўқ эди. Фақат икки лидернинг бир-бири билан келишмаслиги сабабли бир халқ иккига бўлинган эди, дея эслайди тожикистонлик шоир Абдулла Зуҳур.\nАйни пайтда¸ Абдулла Зуҳур бугунги кунда ўзбеклар, қайси уруғ вакили бўлишидан қатъий назар, бирлашишга ва жамиятни қайта жонлантиришга ўзларида журъат топганини олқишлаш кераклигини айтади.\n- Бугунги кунда бутун жаҳонда глобализация жараёни кетаяпти. Баъзи бир тилларнинг йўқ бўлиш ёки доирасининг торайиши жараёни кетаяпти.\nМиллий урф-одатларнинг кўпи унут бўлиб кетаяпти. Ана шундай бир пайтда бу жамият маданий-ижтимоий мақсадларни амалга ошириш учун тузилган бўлса бу жуда яхши.\nЛекин, агар жамият тузишдан мақсад мансаб, лидерлигу гегемонлик бўлса, сиёсий ғараз бўлса, бунақа жамиятнинг мутлақо кераги йўқ, дейди Абдулла Зуҳур.\nТожикистонлик ўзбеклар жамиятининг қайта тикланиб, айни кунларда республика барча ҳудудларида ўзбеклар билан учрашувлар ўтказишга киришганига доир хабар Ўзбекистоннинг Тожикистондаги элчихонаси ходимларини ҳам қувонтирган.\n- Худо хоҳласа, Наврўз кунлари ўзбек жамияти аъзоларидан бир гуруҳини Тошкентда бўлиб ўтадиган тадбирларга таклиф этиш ниятимиз бор, дейди ўзбек элчихонаси ходими Миродил Абдураззоқов.\nУнинг айтишича, Тожикистонда ўзбеклар жамиятининг тузилиши ортидан Наврўз байрами арафасида Ўзбекистон томони Тожикистонда ўз маданият марказини очишни режалаштирган экан.\n7 миллион киши истиқомат қиладиган Тожикистонда, расмий маълумотларга кўра, бир миллионга яқин ўзбеклар яшайди.


24 март, 2018, 18:51\nЎзбекистон футбол ассоциацияси томонидан юртимиздаги ҳакамлар савиясини ошириш ва футбол учрашувларини сифатли бошқарилишини таъминлаш мақсадида, бир қатор чора тадбирлар амалша оширилмоқда.\nБугун ана шу мақсадда “Бунёдкор” стадионида Суперлига ҳакамлари иштирокида йиғилиш бўлиб ўтди. Йиғилишда Суперлиганинг 3та тури давомида ҳакамлар томонидан йўл қўйилган хато ва камчиликлар таҳлил қилинди. Бу ҳақда ЎФА расмий сайти хабар бермоқда.\nЙиғилишда Ўзбекистон футбол ассоциацияси Ҳакамлар ва назоратчилар бўлими бошлиғи Маъмур Саидқосимов, ФИФА рефериси Равшан Эрматов ва ФИФА инструктори Фарҳод Абдуллаев йиғилганларга ҳакамлар томонидан Суперлига учрашувларида йўл қўйилган хатоларни намойиш қилиб, келгуси учрашувларда бу каби хатоларнинг олдини олиш ва ҳакамлик борасида камчиликларга йўл қўймаслик борасида амалга оширилиши керак бўлган зарур чора-тадбирлар ҳақида сўз юритишди.\nКуннинг иккинчи қисмида Суперлига ҳакамлари учун майдонда турли баҳсли вазиятлар яратилди. Ҳакамлар эса бу вазиятлар бўйича қарорлар чиқаришди. Барча жараён видеотасвирга олиниб, кейин ҳакамларга секинлаштирилган ҳолда вазиятлар намойиш қилинди. Ҳар бир ҳакам қарор чиқариш жараёнида йўл қўйган камчиликларини кўриб, ўзи учун тегишли хулосалар чиқариб олди.\nБу каби йиғилишлар мавсум давомида мунтазам равишда ўтказиб борилиши режалаштирилган.


Алишер Навоий. ЛИСОН УТ-ТАЙР (Наср) - 10\nHome icon Бош саҳифа»Ўзбек адабиёти»Мумтоз адабиёт»Навоийхонлик»Алишер Навоий. ЛИСОН УТ-ТАЙР (Наср) - 10\n— Токи нафсинг мавжуд экан, унда иблис яшириниб, шогирдлик қилади. Нафс кўнглингга шунчалик ғурур соладики, ундан дилингга путур етади. Ҳатто уни кўрган шайтон ҳам ҳайрон қолиб, ҳайрат водийсида саргардон кезади. Қайси бир ишдан нафсинг ўз истагига эришса, ундан шайтон ҳам ўз мақсадига етади. Агар сен ўз нафсинг ҳукми билан бирон иш қилсанг, буни кўрган шайтон иржаяди. Сен ўзингни шайтонга хор бўлдим деб атама, балки у сенинг нафсингни ўзига вакил қилиб олгандир. Дунёга тааллуқли бўлган барча ишлар ва воқеаларнинг бошдан-оёқ шайтонга дахли бор. Ҳақ нафсингни шундай яратганки, унга юзта шайтон ҳунари жо бўлган. Нафсинг шунчалик макр-ҳийлалар кўрсатадики, ундан ҳатто юзта иблис ҳам шарманда бўлади. Сен бу янглиғ нафсга ошно бўла туриб, яна нима учун шайтондан гина қиласан?!\nХарақоний (хуросонлик шайх, 1033-33) қошига ўз сулук ва тоатидан ноумид ҳолда бир мурид кириб келди ва унга шундай деди:\n- Иблис менга кўп ҳунарлар кўрсатиб, кўнглимга ҳар ишда йўлтўсарлик қилмоқда. Ундан намозимга қусур, қилган барча зикру тасбеҳларимга юз хил путур етмоқда.\n- Эй зулмкор, жабринг тиғи билан шайтоннинг кўнгли яраланди! У ҳам сенинг\nустингдан шикоят қилиб, жабру зулминг ҳақида ҳар хил сўзлар айтди. У айтдики: "Менга\nҳақ аввалдан макр билан кишилар ҳолини танг қилишни қисмат этган. Мен одамларни исён\nсари бошлаб бораман, уларни нуқсон водийси томон етаклайман. Сен шундай бир мурид\nтарбият қилибсанки, унда бу сифатлар мендагидан ҳам ортиқроқдир! Ҳар қачон\nодамларнинг энг ёмони бўлган ушбу муриднинг олдига келиб, кўнглига бирон-бир\nдесам, менга мақбул тушган ҳар қандай ёмон иш билан унинг кўнгли олдиндан\nмашғул эканлигини кўрардим. Ҳатто менинг хаёлимга келмаган ифлос ишлар ҳам унинг\nхотирида маҳкам ўрнашиб олган бўларди".\nШайтон сенинг ҳақингда ушбу гапларни айтиб, бизга ҳам кўп "таҳсинлар" ўқиди. Ушбу макр ва ҳийла-найрангларинг учун сенга ҳам кўпдан-кўп раҳмат. Чунки шайтоннинг ўзи таълим берган пирингга раҳмат деб айтиб кетди.\n- Шайтон менга туҳмат қилибди, аслида унинг ози мени ёмон ишлар томон рағбатлантирар эди,- деди.\n- Жуда яхши ишлар қилиб, сен шайтон билан талашмоқдасан. Мен эса ораларингизда узрингизни эшитиб, ҳукм чиқарувчи ҳакам бўлдим. Сенга ҳам шайтондан юз марта уят боисин!!!- деди.\nСавол берувчи деди:\n- Эй қутлуғ жамол эгаси! Молу дунё менинг кўнглимга чексиз муҳаббат солди. Унга эришмоқ хаёли жонимга қувонч бағишлайди, унинг жаранглаган товушини эшитсам,\nкўнглим ҳузур топади. Қўлимда агар бир нафас олтин-кумуш бўлмаса, мени ўша заҳотиёқ ўлди деб ҳисоблайвер.\n- Эй ҳақиқатдан йироқ! Жонингга пул фироқ доғини солиб қўйибди. Ҳирс жоми кўнглингни маст айлабди, сен бу мастликдан ер билан битта бўлибсан. Киши ҳам шундай сўзларни айтадими?! Ахир бу ҳақиқий инсонларнинг иши эмас-ку! Асл инсонлар бу ишдан ор қиладилар.\nБу хил тубан иш билан шуғулланиш фақат сичқонларга ярашади. У ниҳоятда тиришиб, ерни қазиш билан доимо тупроқ ичра хору зор умр ўтказади. Шум ҳирси туфайли ер тагидан турли тешиклар кавлаб, бу ёмон хислатидан ниҳоят кўп машаққат чекади. Шу тариқа доимо уй сари тешик очади. Аммо ногаҳон бурчакда писиб ётган бир мушук чиқиб, уни роҳат қилиб овлайди ва мазза қилиб иштаҳа билан этини еб, қонини симиради.\nЁки йиллар тупроқ ичида хазинани пойлаб ётган илонга ўхшайсан. Чарх бунинг эвазига унга лойиқ жазо беради, яъни у кишилар кўзига кўринган заҳотиёқ, бошини янчиб ташлайдилар.\nСенинг зотингда ҳам шундай хислат борки, эй ифлос, бу билан сен илон ёки сичқонни эсга келтирасан. Уларнинг оқибати нима бўлгани ўзингга маълум. Билгилким, сендаги бу сифат яхши эмас.\nСиму зарни севган одам унга қуи бўлиб, унинг шавқидан ажойиб маст ҳолга тушади. Ёки фараз қилки, фақат жоҳил ва нодон, маст кишигина симу зарни ўзига бут ҳисоблаб, унга сиғинади. Бундай кишини жаҳолат билан исломни тарк этиб, дўзахга равона бўлган, деб айтиш мумкин. У бу жаҳон боғида токи тирик экан, ўз умрини шу янглиғ машаққат билан ўтказади. Олтин-кумуш учун юз хил ҳирс ва шайдолик кўрсатади, аммо охирида расволик билан ўлиб кетади.\nМайли, мен сени сичқон деб атамай, балки Қорунга тенг деб ҳисоблай; илон демасдан, Фаридун деб ҳам атай. Аммо оқибати нима билан тугайди? Улар нима қилдилару сен нима қила олардинг?! Бари бир улар каби бутун бойлигингни қолдириб, нариги дунёга равона бўласан! Шунинг учун бу беҳуда хаёлни бошингдан чиқариб ташла! Миянгни эзиб ётган бу қаттиқ тошдан қутқар! Ҳақиқий эр бўлсанг, асл мақсадни кўзлагил, нимаики сўзласанг, ўшандан сўзлагил.\nБу номуносиб иш билан шуғулланма, чунки ундан сенга зарар етиб, охири жонингнинг заволи бўлади.\nБир савол берувчи сўради:\n- Эй олий мартаба эгаси! Мен жаннат каби бир масканда истиқомат қиламан. У ердаги ҳар бир дарахт беҳишт тўбисига ўхшайди. У ернинг ҳар тарафида кавсар каби зилол чашмалар оқиб туради. У ернинг суви дилкаш, ҳавоси эса оромижондир; саҳнида жонга озуқ бўладиган мевалари кўп. Майдони жаннат боғи каби кенг бўлиб, ўртасида улкан бир қаср бунёд этилган. Қаср ичи ажойиб нақш берилиб зар билан ишланган, ташқариси эса гавҳарлар билан зийнатланган. Бу қасрда хушсурат, сийрати ёқимли бир подшо дам олади. Менинг манзилим ана шундай ажойиб гулшан ичидадир. Бу ерда мен шоҳ васлига\nеришганман. Унинг суҳбатлари бир дақиқа ҳам менсиз ўтмайди. Туну кун мен унинг энг яқин улфати ва суҳбатдошиман. Бу хил хурсандчиликдан воз кечиб, Симурғни истаб йўлга чиқиш мақсадга мувофиқми?\n— Эй хаёллари пуч! Сен айтган барча нарсалар аслида ҳеч нарсага арзимайди. Гарчанд гулшан зебо ва дилкаш бўлиб, унинг суви ва ҳавоси кўзга хуш кўринса-\nда, шунингдек, у ерда тўбига ўхшаш дарахтлар жилва қилиб, гуллари юз хил ишва билан кишини ўзга мафтун этса-да, сен шуни билки, у ердаги оппоқ очиладиган насрин ва бошқа гуллар вафосиздир. У ернинг сарв билан сунбули мангу эмасдир. У ернинг баҳорига бир кун куз шикаст етказади ва гуллар қора тупроққа қоришадилар. Бу даврон чархи у ердаги қасрни ҳам худди хаста ошиқ кўнгли каби вайрон этиб ташлайди. Жафо келтирувчи рўзғор эса бу қаср шоҳини тахтдан қулатади. Унинг боғида гулчеҳралардаги сингари вафо йўқдир, шоҳи ҳам меҳри тош гўзаллар каби абадий эмасдир.\nБас, шундай экан, сен булар олдида ким болибсан, эй заиф киши. У боғдаги бирор гул тиканининг санчилишига ҳам чидай олмайсан-ку! Ҳақиқий эр бўлсанг, бақо Қофига йўл ол ва у тоғ чўққисида турувчи шоҳ васлига эриш! Чунки бу гулшан камолига ўша сабабчидир. Унинг хазонга юз тутиб, завол топиши ҳам ўшандан. Унинг жамоли шоҳга зеболик ва бахт ато этади. Шоҳнинг тахтдан ағдарилиши ва яксон бўлиши ҳам унинг улуғлиги туфайлидир. Шоҳ қасрининг обод бўлиши ҳам унинг ҳикматидандир, сўнгра вайрон бўлиши ҳам унинг қудратидандир.\nКарахтликдан донг қотган бир қаландар бўлар эди. У эртаю кеч банг истеъмол қиларди. Кўринишдан бу оламдан этак силкиган дарвишларга ўхшар, аммо бутун сир-асрори ёнидаги банг идиши - журъадонида яширинган эди. Банг тортган дамларида ўзини қўярга жой топа олмай, ҳар доим айш қилмоқ ҳақида турли хаёллар сурарди.\n- Эй тенги йўқ! Кўнглимни бир ишқ асир этди. Агар маъшуқам рухсорини бир он кўрмасам, ўша заҳотиёқ олам кўзимга қоронғу болиб кетади. Усиз бир нафас ҳам қарорим йўқ, дард ва ғам чекмакдан бошқа иложим йўқ. Юзига наззора қилиш менинг мақсадимдир. Васлини кўргач, кўнглим ором топади. У билан шунчалик улфатманки, шу сабабли ундан айрилиш менга машаққат туғдиради. Агар унинг ёқимли овозини эшитмасам, руҳим қуши жисмим билан видолашади. Кўнглим ҳижронида хаста, ҳаётим васлига боғлиқдир. Ундан жудо бўлсам жонимга алам юзланади, туну кун кўнглим иши фарёд чекмоқ бўлиб қолади. Бир дақиқа ҳам ундан айрила олмайман. Ундан айрилганим — ўлганим! У санам ишқин нечук тарк этай мен?.. Айрилиб ундан қаёнга\n— Эй ишинг ёниш ва куйишдан иборат бўлган! Кўнглингга мажозий ишқ ўт солибди. Сен ҳақиқий ишқдан йироқ тушибсан. Дилингни айрилиқ доғи ўртабди. Кўнглинг асл йўлдан чекиниб, сўқмоқдан юришни савоб деб билибди. Тириклик чашмасидан бебаҳра қолиб, ифлос кўлмакдан ташналикни қондирмоқчи бўлибсан. Кўнглинг порлоқ дурдан ғофил қолиб, оддий бир шудринг сари мойиллик кўрсатибди. Гсмонда чарақлаган қуёшдан юз ўгириб, шам ва машъал нурини қабул этибсан. Зоҳирий шаклдан фириб топиб, маъни жамолидан бенасиб қолибсан. Юз балғам ва қондан оройиш топгандан кейин, ташқи ҳусннинг иши нима ҳам бўлар эди?! Чигил ҳурининг юзини не учун васф этасан? Ундаги оқу қизиллик балғам ва қон туфайлику! Ташқи гўзалликнинг вафоси йўқдир, у доим бирдек ва абадий эмасдир. Шу сабабли у ошиқ ва шайдо .бўлишга, ишқидан расво бўлишга арзимайди. Агар кимда-ким боқий гўзалликка эга эмас экан, ундаги гўзаллик бировдан муваққат тилангандир. Агар бу кун чиройли кўриниб, эртасига хунук бўлса, бундай гўзаллик ёқимли ҳисобланмайди. Сен шундай баркамол ҳусн эгасини севгилки, унинг қуёши ҳеч қачон завол топмасин. Агар унинг сен каби юз туман минг ошиғи бўлса ҳам, улар унга ошиқликка лойиқ эмасдирлар. Унга ишқ аҳлининг ҳар бири юз жонини фидо қилса ҳам озлик қилади. Чунки унинг ҳусни бундайларнинг юз мингига арзийди.


Қирғизистон Қўмита синовига дош беролмади. Давлат ўз қонунларини бажара олмаслиги Асқаров ишидан маълум бўлди - Фарғона.Ру ахборот агентлиги\n21:59 msk, 14 Июль 2020\nҚирғизистон Қўмита синовига дош беролмади. Давлат ўз қонунларини бажара олмаслиги Асқаров ишидан маълум бўлди\nМустақил Қирғизистон тарихида биринчи марта Олий суд ишни БМТ Инсон ҳуқуқлари қўмитасининг қарорига кўра кўриб чиқди. Бу иш журналист ва ҳуқуқ ҳимоячи Азимжон Асқаровнинг иши бўлди. У 2010 йилда “оммавий тартибсизлик уюштириш” ва “ҳуқуқни муҳофаза қилиш органи ходимини ўлдиришда иштирок этиш” айби билан умрбод озодликдан маҳрум қилинган. Қўмита қарорида умрбод қамалган маҳбусни Қирғизистон расмийлари дарҳол озод қилиб, унинг ҳуқуқларини қайта тиклаши кераклиги айтилган. Аммо судья Қақчекей Эсенқанов бошчилигидаги Олий суд коллегияси бундай деб ҳисобламайди: Асқаровга нисбатан очилган жиноий ишда янги тафсилотлар юзага келгани сабабли, иш қайта кўриб чиқиш учун Чуй вилоят судига юборилади.\nАсоссиз айбловлар билан умрбод қамоқ жазосига ҳукм қилинган ҳуқуқ ҳимоячи Азимжон Асқаровнинг фамилияси Қирғизистондаги ультрамиллатчилар учун буқага қизил матони кўрсатгандек таъсир қилади. Асқаров 2010 йилги миллатлараро қирғин авж олган пайтда милиционерлар томонидан қўлга олиниб, эндигина ҳукумат тепасига келган бир тўда “революционерлар”нинг рейтингини оширишга хизмат қиладиган қурбонлик вазифасини ўтади. Ўша пайтда ҳокимиятга Муваққат ҳукумат аъзолари келганди: ўтиш даврининг президенти Роза Ўтунбоева ва ҳозирги давлат бошлиғи Алмазбек Атамбаев.\nҲуқуқ ҳимоячи бир неча йил давомида милиционерларнинг қинғир ишларини фош қилиб келди, уни худди ўша милиционерлар қўлга олишди ва иқрорий кўрсатма беришга мажбурлашди. Худдики у тартибсизликларни бошлаган ва қирғиз миллатидаги маҳаллий милиция инспекторини ўлдиришга бош-қош бўлган эмиш. “Фарғона” Асқаровнинг иши бўйича суд жараёни қандай кетаётгани ҳақида бир неча марта ёзган.\nА.Асқаровнинг аризаси ва унинг адвокати Н.Тўқтақуновнинг қўшимча аризасига нисбатан давлат айбловчисининг муносабати (тўлиқ матн) (\nОлиқ Суднинг бу мажлиси ҳам аслида Инсон ҳуқуқлари бўйича БМТ қўмитасининг қарорини кўриб чиқиши керак эди, аммо жиноий ишда Асқаровга тақалган моддаларни ўрганиб чиқиш жараёнига айланиб кетди. Ҳалок бўлган милиционернинг қариндошлари ва аёли жанжал кўтариб, адвокат ва ҳимоячиларни ҳақорат қила бошлади. “2010 йилги воқеалар такрорланишини истайсизми? – деб бақирарди синглиси. – Керак бўлса ташкиллаштирамиз”. “Сизга бешта сартнинг калласини олиб келмасам, отимни бошқа қўяман!” - деб ғазабга минди бошқа аёл. Жиноий иш бўйича гувоҳ сифатида қатнашаётган милиционерлар (БМТ қўмитасининг қарорига уларнинг дахли йўқ эди) боши билан маъқуллаб, янги қирғинни бошлашни ваъда беришди.\n2012 йилнинг 26 мартида “Фарғона” АА бош муҳаррири Даниил Кислов Бишкекдаги 47-колонияга Азимжон Асқаровнинг олдига борди. Милиционерни ўлдирганликда айбланиб, умрбод қамоқ жазосини ўтаётган машҳур ҳуқуқ ҳимоячи ўзининг Қирғизистон раҳбарияти ва халқаро ташкилотларга қиладиган мурожаатини видеога ёзиб олишни сўради. Асқаров ўзини айбсиз деб билади ва 2010 йил июнидаги фожиали кунларда нималар билан шуғуллангани ва нималарни кўрганини батафсил сўзлаб беради. Ҳибсга олингунига қадар ва ундан кейин кўрганларини ҳам баён этади.\nAmnesty International халқаро ҳуқуқни ҳимоя қилиш ташкилоти маслаҳатчиси Татьяна Чернобиль суд мажлиси қандай ўтгани ҳақидаги фикрини “Фарғона” билан ўртоқлашди.\n- Суд кўриб чиқилишb керак бўлган масаладан бутунлай четлашиб кетди. Олий суд БМТ қўмитасининг Қирғизистонга қарши қарорини кўриб чиқиши керак эди. Бу қарорда Асқаров давлат томонидан инсон ҳуқуқларининг бузилиши қурбони сифатида тан олинган эди. Аммо суд Асқаров иши бўйича жабрланувчиларни ҳозирги халқаро ҳуқуқ жараёнида томонлардан бири сифатида тан олди. Аммо уларнинг бунга алоқаси йўқ бўлиб, суд мажлисини жиноий қидирув жараёнига айлантириб юборди.\n- Қирғизистонда илгари бунақа суд иши кўрилмаган. Аслида қанақа бўлиши керак эди?\n- Биз ҳамкасблар ва юристлар билан маслаҳатлашиб, шундай қарорга келдикки, бу ишда бир томондан Асқаров ёки унинг вакиллари, иккинчи томондан давлат вакиллари бўлиши керак. Вакилларни ҳукуматнинг ўзи танлаши керак, булар Адлия вазирлиги ёки ИИВ вакиллари ва ҳоказолар бўлиши мумкин. Савол эса қуйидагича қўйилиши керак: Қўмита қарори мамлакат жиноий-процессуал қонунчилигининг кучга киришига ва маҳбусни озод қилишга янги асос бўла оладими? Маълумки, БМТ қўмитаси ўзининг қарорида аниқ-тиниқ ёзганки, Асқаров – инсон ҳуқуқлари бузилишининг қурбонидир. Бу қарорда ишни яна терговга қайтаришга йўл йўқ.\n- Аниқлаштириб олайлик: ўлдирилган милиционернинг қариндошлари судда бўлишлари керак эмасми?\n- Айнан шундай. Чунки Қўмита қарори уларга тааллуқли эмас. Бу ҳолда жабрланувчи Асқаровнинг ўзи бўлиб, у давлат томонидан инсон ҳуқуқлари бузилишининг қурбонидир.\n“Жабрланувчилар”нинг қариндошлари суд залида тажовузкорона ҳаракат қилмоқда, 2016 йилнинг 12 июли\n- Бугун суд залида бўлган воқеаларга қандай баҳо берасиз?\n- Бу ўзига хос майнавозчилик бўлиб, кузатувчиларга таъсир қилишга уриниш бўлди. Шуни кўрсатмоқчи бўлишдики, ҳис-ҳаяжонлар қуюшқонидан чиқиб кетган ва шунчалик кўламли тус олганки, агар Қўмитанинг Асқаровни озод этиш қарори бажариладиган бўлса, яна нохушликлар ёки тартибсизликлар келиб чиқиб, мамлакат хавфсизлигига таҳдид солиши мумкин.\n- Сизнингча шундайми?\n- Агар давлатда ижроия ва бошқа ҳокимият кучли бўлса, давлат органлари ишласа, бундай бўлмайди, албатта. Давлат қонунларни бажариш билан бирга мамлакатда тартиб ўрнатишга қодир бўлиши керак. Айни пайтда эса ўз қонунларини ҳамда Конституцияга амал қилмасликни кузатяпмиз. Конституциянинг 41-моддасида чора кўриш кераклиги белгилаб қўйилган, бунда чора кўриш ёки кўрмаслик, қарорни бажариш ёки бажармасликни танлаш имконияти йўқ. Унда халқаро мажбуриятларнинг ҳаммасини бажариш шартлиги белгилаб қўйилган.\nИнсон ҳуқуқлари бўйича Қозоғистон бюросининг бошлиғи Евгений Жовтис “Фарғона” га берган изоҳида айтиб ўтдики, суднинг қарори жамиятдаги сиёсий ва ҳиссий шароит туфайли олдиндан маълум эди.\n- Ҳукумат БМТ қўмитасининг қарорига жавоб бермасдан иложи йўқ эди. Бу ишнинг сиёсийлашганини ҳисобга олиб, суд “сизга ҳам, бизга ҳам” тамойилида ҳукм чиқаришга ҳаракат қилди. Худдики, тергов пайтида қоидабузарликларни кўрмай қолишибди, энди қайта кўриб чиқишади. Аммо Қўмитанинг Асқаровни дарҳол озод қилиш ва унинг бузилган ҳуқуқларини тиклаш ҳақидаги талаби бажарилмади. Судьялар чиқарган қарор ҳаммани қаноатлантириши керак, деб ўйлаган бўлса керак, аммо қариндошларнинг норози эканликлари кўриниб турибди. Афсуски, суд вазиятни ўрганишга ўтиб кетди, аммо БМТ қўмитаси қарорида бу нарса умуман ёзилмаганди, улар кўриб чиқилиши керак эмас эди. Иккинчидан, суд ҳис-ҳаяжонли вазиятнинг ортишига йўл қўйиб берди, ҳолбуки, раислик қилувчи шахс суд мажлисида тартибни сақлаши керак эди.\nҲуқуқ ҳимоячи қандай босим остида қолгани ҳақида “Ҳуқуқ ҳимоячиларининг ҳуқуқини ҳимоя қилиш бўйича обсерватория” халқаро миссиясининг маърузасининг бир парчасидан билиш мумкин.\n“Суд жараёнида ҳимоя томонига жиддий босим ўтказилди: милиция ходимлари Асқаровни калтаклашда давом этишди, унинг адвокатига эса суд амалдорларининг кўз ўнгида ўлдирилган милиционернинг қариндошлари ташланишар эди, - дейилади маърузада. – Ҳимоя томонининг гувоҳларига таҳдид қилингани туфайли улар судда чиқишдан бош тортишди. Шикоят берилганига қарамасдан, Асқаровнинг қийноқлар ва милициянинг шафқатсиз муносабати ҳақидаги аризасини текшириш учун расмийлар ҳеч нима қилишмади. Фаолияти давомида Обсерватория миссияси ўша пайтдаги Қирғизистоннинг бош прокурори Қубатбек Байбўлов билан учрашди. Унинг айтишича, ўша пайтда вақтинчалик президент вазифасини бажарувчи Роза Ўтунбоева тўғридан-тўғри судга Асқаровни умрбод қамашни буюрган. Яна айтишича, жиноий ишда тақдим этилган далиллар Асқаровнинг айбини исботламайди, ўша пайтда судлар “революция шукуҳида” ишлаганини хулоса қилди…”.\nБайбўловнинг Асқаров ишида Ўтунбоеванинг роли ҳақидаги гаплари жамоатчиликни ларзага келтирди. Ўзининг миллатчилик қарашлари ва фиклари билан танилган муваққат ҳукуматнинг собиқ аъзоси Эмильбек Каптагаев Фейсбукдаги саҳифасида ғазабли фикрлар келтирган (имлоси сақланган).\n“Мана Байбўловга тўғридан-тўғри жавоб, бунинг устига ўзининг маконидан – Бош прокуратурадан берилди (ҚР БП вакилларининг баёнотига ҳавола. – Муаллиф изоҳи). Бундай безбетларча, далил-исботсиз ёлғон гапириш мумкинми? Хафагарчилик ва адоват инсоннинг ичидагини ташқарига чиқаради, асл башарасини очади. Аммо Роза Исоқовнанинг ишончи туфайли уч ой ичида ГКНБ, ИИВ ва Бош прокуратурани бошқарган, хизмат кўрсатмасдан туриб генерал-лейтенант унвонини олган, “кўрмаганни кўргани қурсин” бўлган бундай одам сал чегарани билиши керак. Агар шунчалик принципиал одам бўлса, аллақачон погонини топшириши керак эди, чунки бу унинг даражаси эмас. Асқаровнинг иши бўйича Эже доим қатъий позицияда бўлган, ҳаммаси қонуний бўлишини талаб қилган. Ахир Азиза Абдурасулова ва Тўлўйкан Исмаиловалар бир неча марта бу ишни у билан маслаҳатлашган, улар ҳам ростини айтса керак. Иш Олий судда кўрилишидан олдин, 2011 йилнинг январида Роза Исоқовна ўша пайтдаги Бош прокурор Байбўловга ишни яна бир марта ўрганиб чиқиш, ҳуқуқни ҳимоя қилиш ташкилотлари ва халқаро ташкилотларнинг баёнотлари, улар келтирган фактлар, ишнинг боришидаги қоидабузарликлар ҳақида матбуотда берилаётган маълумотларга эътибор қаратишни шахсан тайинлаган. Ўша пайтда Бош прокурор бўлган Байбўлов шахсан мамлакат Президентига ҳисобот бериб айтганки, материаллар ўрганилган, бирорта ҳам ариза қолиб кетмаган, ишни тубдан қайта кўриб чиқишга асос йўқ, иш Олий судга қолган, прокуратура олдинги айбловни олдинга суради. Мен шундай ҳисоботни кўрганим учун айтяпман. Кейин, 2011 йилнинг январь ойи охирида Олий суд ишни кўриб чиқишни бошлади. Худди шу Байбўлов давлат айбловини тақдим қилган, унинг шахсан ўзи айбловни қўллаб қувватлаган, энди бўлса Роза Исоқовна судга буйруқ берган деб ёлғон-яшиқни кўпиртиряпти. Айбни бировга тўнкашдан нима наф? Бош прокурор бўлган Байбўлов ўшанда қандайдир камчиликни сезган бўлса, судда айбловни қўллаб-қувватлашдан бош тортиши ва шароитни тушунтириши керак эди. Ахир Бош прокурорни ҳеч ким мажбурлай олмасди. Қайси Байбўловга ишониш керак: 2011 йилги Бош прокурор Байбўловгами ёки ҳозирги хафа бўлган нусхасигами? Ўшанда у мамлакат Президентига ишни қайта кўриб чиқишга асос йўқлигини айтган, энди бўлса Президент судга буйруқ берган деяпти. Аллоҳ ҳар нарсага ҳакам. Ҳамма нарса ойдинлашади, ҳақиқат доим ҳақиқатлигича қолади”.\nЖазога ҳукм этилган Асқаров икки буюк давлат – АҚШ ва Россия курашида ўртадаги чақага айланди. Биринчи давлат Азимжоннинг хизматларини тан олиб, унга АҚШ Давлат департаментининг инсон ҳуқуқлари соҳасидаги мукофотини топширган бўлса, Россия телеканаллари нохолис сюжетларни кетма-кет бериб, ҳуқуқ ҳимоячини айирмачи ва қотил деб атади. “Оға”сига маъқул келиш учун Қирғизистон ТИВ 1993 йилдан бери амалда бўлган АҚШ билан ҳамкорлик тўғрисидаги келишувни узишга қарор қилди. Эртакнинг ҳазилнамо тугашига ўхшайди – душманларимга қасд қилиб, эчкини сотаман, шунда болаларим сут ичмайди...\nАммо Россия ва Қирғизистон расмийлари мақсадига эришди: жамоатчилик жазавага тушди – бу қанақаси бўлди, мамлакатдаги барча судларда айби исботланган одамни “пиндослар” тақдирлашга қандай журъат этди? Бу оммавий васвасадаги энг ачинарли ҳолат ҳам шу ўзи: судларга ишонч даражаси ўта пастлигини деярли барча экспертлар тасдиқлайди. Президент Атамбаев юқори минбарлардан туриб амалга ошириш зарурлигини таъкидлаган суд ислоҳоти барбод бўлди. Аммо Асқаров ишига келганда ҳамма дарров Қирғизистон судларининг сотилмаслиги ва ҳалоллигига ишониб қолади.\nЎта реакцион фикрлайдиган қирғиз тилидаги ОАВда антиАсқаров (яъни антиўзбек) жазаваси бошланди. Маҳаллий матбуотдаги мақолаларнинг бир нечта сарлавҳасини кўринг: “Азимжон Асқаровнинг айби қайта исботлансин, ёки қачонгача Конституциядаги камчиликлардан озор чекамиз?”, “Қанимет Бўдўбаев: “БМТ инсон ҳуқуқлари бўйича қўмитаси қарорини бажариш шарт эмас”, “Халқаро ташкилотларнинг позицияси бу ишда ҳам, кейинчалик ҳам объектив бўлмайди. Улар қонхўрни оқлаш ва қирғиз ҳукуматининг обрўсини тўкишга ҳаракат қилади”, “Асқаров-гейт” операцияси: Қирғизистон конституцияси ташқи кучларга хизмат қилаверадими?”…\nҲукумат янги миллатлараро ҳужумни тўхтата оладими? Ишониб бўлмайди. Чунки айнан шундай пайтларда, ташқи душман топилгач, расмийлар ўз позициясини мустаҳкамлаб олишига имкон туғилади, давлат деб аталмиш кема тагидаги тешикларни ямаш мумкин бўлади, бу кема эса чўкмоқда…\nУлуғбек Бобоқулов (Бишкек)\nМақола чоп этишга тайёрланаётганда Amnesty International халқаро ҳуқуқни ҳимоя қилиш ташкилотининг пресс-релизи келди. Унда айтилишича, суднинг бугунги қарори – “Қирғизистон аввало қамоқда ўтирмаслиги керак бўлган одамни озод қилиш орқали тўғри қадам босиш имконини қўлдан чиқарди. Олий суднинг бугунги қарори ҳалқаро ҳуқуқ нормаларига мувофиқ инсон ҳуқуқлари соҳасидаги Қирғизистоннинг ўз мажбуриятларини эътиборга олмаслигини англатади”.


АҚШ ишчиларини қулдек ишлатган Хитойнинг 14 та ширкатини қора рўйхатга тиркади\n25 май 2022, Тошкент вақти: 00:43\nШинжондаги "қайта тарбиялаш лагери"га кириш учун навбатда турган кишилар, 2018 йил 3 декабри\nАҚШ президенти Жо Байден маъмурияти Шинжон минтақасидаги этник озчиликларга қарши қатағон сиёсати ва мажбурий меҳнат туфайли Хитойнинг 14 та ширкатини санкция рўйхатига қўшишга қарор қилди. Бу ҳақда 9 июль куни Reuters агентлиги АҚШ ҳукуматидаги ўз манбалари сўзларига таянган ҳолда хабар қилди.\nАгентлик манбаларига кўра, бу қадам Хитойни инсон ҳуқуқлари бузилиши бўйича жавобгарликка тортиш миссиясининг бир қисмига айланади.\nПекин муайян тоифадаги шахсларга нисбатан қаттиққўл сиёсат “айирмачилар ва диний экстремистларни йўқ қилиш учун” зарурлигини иддао қилиб келмоқда. “Хитой томони ўз ширкатларининг қонуний манфаатларини ҳимоя қилиш учун чоралар кўради ва АҚШнинг Хитой ички ишларига аралашиш уринишларини рад этади”, дея билдирган Хитой ТИВ расмийлари.\nҚўшма Штатларда Хитойнинг барча фирмалари мажбурий меҳнатдан фойдаланганлик юзасидан қаттиқ текширувдан ўтмоқда. Июнь ойида АҚШ Савдо вазирлиги қора рўйхатига Хитойнинг қатор ширкатлари киритилган, улар орасида қуёш панеллари учун материал ишлаб чиқарадиган Hoshine Silicon ширкати ҳам бор. Уларнинг ҳаммасига АҚШдан ҳар қандай товар, жумладан ишлаб чиқариш учун зарур бўлган технология ва дастур таъминотини сотиб олиш тақиқланган.\nХитой ширкатлари илк бор АҚШ санкцияларига собиқ президент Трамп даврида дуч келган: 2019 йили Хитой расмийларининг мусулмон озчилигига нисбатан қаттиққўл сиёсати туфайли бу мамлакатнинг қатор стартап лойиҳалари АҚШ экспортисиз қолган.\nПекин 2017 йилдан бери миллиондан зиёд мусулмон уйғур ва бошқа миллат вакилларини қайта тарбиялаш лагерлари ва қамоқхоналарга йўллаганликда айбланмоқда. У ерда маҳкумлар ўз динлари ва тилларидан бош тортишга мажбурланиб, мафкуравий ишловга дучор қилинади. Хитой расмийлари бу лагерларни террорчилик ва экстремизмга қарши курашиш учун зарур бўлган қайта ўқитиш ва тарбиялаш марказлари, деб атайдилар.


Тушда оила курса нима булади ko'rsa nima bo'ladi - Tush tabiri kitobi\nUztext.com » Tush tabiri » Тушда оила курса нима булади\nБу бирдамлик ва мадад рамзи, бир тарфдан қараганда, а бошқа тамондан эса – ёмонлик томири, туғилганидан йиғилган.\nТушда оилангиз даврасида ўтирганизни кўрсангиз – узоқ қариндошингиздан яхши хабар кутинг; оила яъна бир кишига кўпаяди; оилангиз азосини соғайишига. Тушда катта жанжални кўриш-қилган ишлардан афсусланиш; дунёни севадиган инсон билан танишиш.\nТушда ёшга қараб столга ўтираётганни кўриш- бу туш таъбири сиз тарбияда ўйланиб қоласиз; бўлган ишга қониқмайсиз; ёқимли совға.\nТушда уйда клад (нарса йиғадиган жой) кўрсангиз, уйда қазилган, – сиз борини қадрламётган экансиз; ўйланишлар омад олиб келмайди; енгил пуллар муаммони еча олмайди; саргузаштлар изламанг– у нафақат сизга балки яқинларингизга ҳам омад олиб келмайди.\nтушга оила давраси кирса\nОила тушга кирса – тушда фарзандлариз жанжаллашсалар ва уришсалар- сиз йўқ жавобини беришга шошилманг, қаттиқ қўллик ҳар доим ҳам тўғри хулоса бермайди;\nасабни сақланг – сизга кўп жиддий ишлаш керак. Агар тушингизда ногирон фарзанд кўрсангиз ва уни ногирон деб тан олишса – сиз қаттиқ хайратдасиз, хаётингиздаги муаммолардан; сизни кўрқишингиз асоссиздир, яшанг ва ҳаётдан завқ олинг; ўз соғлиғингизга эътибор берадиган вақт келди.\nТушда оила даврасида утирса\nўила – оила даврасида ўтириш- бу туш оилангиз билан ажойиб вақт ўтказасиз, яъна яхши кунлар ёқимли учрашувлар вада беради. Яъна бу туш ҳаётингизни яхши инсон билан боғлашингизни таъбир қилади. Ўз оиласи билан уришганини кўриш-қийинчилик бошингиздан ўтказасиз, ёки севганингиз хафа қилиши мумкин.\nЧжоу-Гуна туш таъбири\nОила – эр ва хотин бир бири билан уришса – яқинда оилавий роҳатга эришади. Эр хотин севишса – айрилиқ. Эр ва хотин гап билан уришса – касалликка. Аёли билан саёҳат – бойлик кетишига. Аёли эрига сув берса – бахт. Эр хотин бир бирига тароқ берса – бахтга йўйилади. Эр хотин бир бирига эгилиб салом берса – айрилиққа. Аёли ҳомиладор бўлса – уни атрофида кимдур бор.\nАёлини жинсий аъзосини кўриш – танлов. Аёлин кийимсиз кўриш – катта бахт кутинг. Кийимсиз эркак тушда – ҳаёти йўлида омад. Акалари билан хайрлашиш – танлов қиласиз. Қизингиз ёки ўғлингизни кучоқласангиз. Ўғлингиз ўлиб қолса –катта жанжалга. Тўй ёки фарзандларини эгилганини кўрган киши-бахтсизликка.\nТушда оила қуриш\nТушида оила қурганини кўрган киши қўлига бойлик келади. Тушида бирор кишининг ўпганини кўрган кишининг орзуси рўёбга чиқади. Агар тушида аёл билан жинсий алоқада бўлган киши таниқли аёлдан яхшилик келади. Хотин-қизларнинг тушида жинсий алоқада бўлганини кўриши муроднинг ҳосил бўлишига ишорадир.\nТушида кекса аёл ёки ўз синглисига уйланган кишининг турмуши тўкис бўлади. Айни таъбир шундай туш кўрган аёлга ҳам тегишлидир. Оила кўргани атрофда ҳеч ким йўқлигини кўриш вафот этиш маъносини англатади.\nОила қургани, никоҳ кечаси чимилдиққа кирганини кўрган ки- шининг умид узган иши ҳал бўлади. Марҳумлардан бири- нинг оила аъзоларидан бири билан чимилдиққа кириши ўлимдан даракдир. Яҳудий аёл билан турмуш қурганини кўрган киши эътиқодига мувофиқ бўлмаган иш билан шуғулланади.\nНасроний билан турмуш қурганини кўрган киши одамларга маъқул келмайдиган, нопок ишлар билан кун кечиради. Булардан ташқари, мусулмон бўлмаган аёл- га уйланганини кўрган киши ҳаётда фоҳиша билан турмуш қуради, оилали эканини билган ҳолда, бошқа эркак билан турмуш қурганини кўрган аёл ҳомиладор бўлса, қиз кўради, бўйга етган қиз бўлса, узатади ёки эри билан келишмай қолади.\nБирор ҳайвон билан ёмон ишлар қилганини кўрган киши ўша ҳайвон табиатидаги аёлга уйланади. Аёллар учун шундай тушнинг таъбири айнидир. Тушида онасининг бирор кишига узатганини кўрган киши мулкини сотади. Тушида ўзига ҳаром бўлган бир аёл билан турмуш қурганини кўрган киши оилага, сулолага бош бўлади.


Ўтунбаева милиция бошбошдоқлигидан ғазабда\nҚирғизистон президенти Роза Ўтунбаева 2010 йилги Ўш воқеаларидан кейин маҳбусларга нисбатан қийноқ қўллаш ҳолатлари кескин кўпайганини яна бир карра эътироф этди.\nПрезидентнинг айтишича, қийноқлар ҳамма маҳбусларга эмас, балки миллий озчилик вакиллари бўлганларга нисбатан қўлланилмоқда.\n- Қийноқлар ва ноқонуний қўлга олишлар тўхтатилмагунича Қирғизистонда барқарорлик ҳақида гап ҳам бўлиши мумкин эмас. Қийноқ ва ноқонуний қўлга олишлар мавжуд экан, мамлакат тинчимайди. Биз буни тушунамизми ёки йўқми? Бозорқўрғон ва Ўш милициясидаги бебошлик қачонгача давом этади? Кўзига кўринган одамни қамаб, ундан пул ундириш, ўлгунича калтаклаш қачон тўхтатилади? – деди президент.\nРоза Ўтунбаеванинг айтишича, Миллий хавфсизлик қўмитаси ва Ички ишлар вазирлиги қошидаги фуқаровий назорат кенгашлари қийноқларга қарши курашда қатъий позицияни эгаллашлари лозим.\nҚирғизистон Миллий хавфсизлик қўмитасининг назорат кенгаши раиси, дипломатия академияси проректори Қайрат Ўсмўналиев махсус хизматларда қийноқлар муаммоси мавжудлигини, аммо буни қўмита раҳбарияти тан олишни истамаётганини айтади:\n- Биз Миллий хавфсизлик хизматидан тергов ва сўроқ пайтида қонунни бузган қанча ходим жавобгарликка тортилгани ҳақида маълумот талаб қилдик. Олинган жавоб мени ҳайратга солгани йўқ. Жорий йилнинг 8 ойида бирорта ходим қонунни бузгани учун жавобгарликка тортилмабди. Бундан хулоса шуки, қийноқлар мавжудлиги тан олинаётган бир пайтда қонунни бузган бирорта терговчининг жавобга тортилмагани қийноқларга қарши кураш суст даражада олиб борилаётгани белгисидир, - деди Қайрат Ўсмўналиев.\nАйни пайтда ички Қирғизистон Ишлар вазирлиги назорат кенгаши раиси, ҳуқуқ ҳимоячиси Азиза Абдурасулова қамоқхоналарнинг мунтазам текширилиб туриши оқибатида қийноқларнинг олди олинишига ва қийноққа солиш ҳолатларининг камайишига сабаб бўлаётганини қайд этди.\n- Биз вақтинча сақлаш изоляторларини тез-тез текширувдан ўтказаяпмиз. Бу профилактиканинг бир тури. Ҳуқуқ-тартибот ходимлари изоляторларда қўққисдан текширув бўлиб қолишини билган ҳолда, ноқонуний ҳаракатлардан тийилишга кўникишмоқда. Бундан ташқари, назорат кенгаши ҳар бир қийноқ факти бўйича конкрет таклифларни ҳам ишлаб чиққан, - деди Азиза Абдурасулова.\nҚирғизистон Бош прокуратураси 2010 йилда Ўш воқеаларидан сўнг 30 та қийноқ ҳолати аниқланганини маълум қилган эди. Жорий йилнинг 7 ойида эса Бош прокуратура томонидан қийноқ қўллаган ҳуқуқ-тартибот ходимларига қарши 35 та жиноят иши очилгани билдирилди. Жумладан, ўтган бир ой мобайнида Бозорқўрғон ва Жалоболободда ўзбек миллатига мансуб Усмонжон Холмирзаевни қийноққа солгани учун 4 милиционер, Ўш шаҳрида эса 5 нафар ўзбек ва 1 афғонистонликни қийноққа солиб, пора талаб қилгани учун 2 та милиционерга нисбатан жиноят иши очилган.


Мусо алайҳиссалом қиссаси (4) – Islom Nuri\nМусо алайҳиссалом қиссаси (4)\n26. Нодон Фиръавн.\nФиръавннинг ҳаловати йўқолди, уйқуси қочди. Еган-ичгани ўзига татимай қолди.\n– «(Эй Фиръавн), Мусо ва қавмининг ерда бузғунчилик қилиб юришига ҳамда сени ва худоларингни тарк этишига қўйиб берасанми?!».\nҒазабланган Фиръавн деди:\n– «Уларнинг ўғилларини ўлдириб, аёлларини тирик қолдиражакмиз. Албатта биз уларнинг устида ғолибдирмиз».\nФиръавн Бану Исроил ва Миср аҳлини Мусодан ажратиб олиш учун турли макр-ҳийлаларни қўллади ва шундай деди:\n– Эй қавмим! Кўрмаяпсизларми, Миср мулки ва оёқларим тагидан оқувчи мана бу анҳорлар меники эмасми?!\n– Ёки мен мана бу хор кимсадан яхшироқ эмасманми?!\n«Фиръавн; «Эй одамлар, мен сизлар учун ўзимдан бошқа бирон илоҳ борлигини билмасман. Бас сен эй Ҳомон, лойни пишириб, (ғишт қуйиб) мен учун бир баланд қаср бино қил, шоядки мен (унинг устига чиқиб) Мусонинг худосини кўрсам. Албатта мен уни ёлғончи кимсалардан деб ўйламоқдаман».\nБечора Фиръавн! Наҳот у юксак осмонлару ерни Аллоҳ таоло яратганини билмаса?!\nФиръавн Мусо алайҳис-саломни ўлдиришдан бошқа йўл топа олмади. У «Мусо ер\nюзида бузғунчилик, фасод тарқатяпти», дея ҳужжат келтирди.\n«Фиръавн деди: «Мени қўйинглар, Мусони ўлдирай. (Қани) у\nРоббисига дуо-илтижо қилсин-чи, унга нажот берармикин. Дарҳақиқат мен\n(Мусо) сизларнинг динингизни ўзгартириб юборишидан ёки ер юзида\nбузғунчилик авж олдиришидан қўрқаман».\n1. Фиръавн хонадонидаги мўмин киши.\n«(Шунда) Фиръавн хонадонидан бўлган, ўзининг иймонини\nяшириб юрадиган бир мўмин киши деди: – «Бир кишини «менинг Роббим Аллоҳдир,\nдегани учун ўлдирурмисизлар?!» ҳолбуки у сизларга Роббингиз томонидан аниқ\n– Нима учун Мусога қарши чиқяпсиз, унга озорлар бераяпсиз?! Агар иймон\nкелтирмасангизлар ҳам, майли, уни тинч қўйинглар. Индаманглар, ўз йўлида\nкетаверсин. «Агар у ёлғончи бўлса, ёлғони ўз бўйнига. (Аммо)\nагар ростгўй бўлса (у ҳолда) сизларга у (кофирлар\nучун) ваъда қилаётган (азоблардан) айримлари етиб\nқолади-ку! Албатта Аллоҳ ҳаддан ошгувчи, ёлғончи кимсаларни ҳидоят\n– Азиз оғаларим! Бу кун сиз молу мулкингиз, куч-қувватингиз ва беҳисоб\nаскарларингиз билан мағрурланиб, алданиб қолмангиз.\n«Эй қавмим, бугун-ку мулку давлат сизларники, мана шу ерда ғолибсизлар.\nЭнди агар Аллоҳнинг азоби келар бўлса ким бизларга (ундан нажот\nтопишимиз учун) ёрдам берур?!» Фиръавн айтди; «Мен сизларга фақат ўзим\nраъй қилаётган нарсани (яъни Мусони ўлдиришни) маслаҳатинигина\nкўрсатаман ва мен сизларни фақат тўғри йўлга етаклайман».\nМўмин киши қавмини золимларнинг оқибати нақадар ёмон бўлишини айтиб\nИймон келтирган киши деди: «Эй қавмим ҳақиқатан мен сизларнинг устингизга\nҳам худди Нуҳ қавми, Од, Самуд (қавмлари) ва улардан кейинги\n(куфр йўлини тутган) кимсаларнинг иши тушиб қолишидан қўрқаман.\nҲолбуки, Аллоҳ ўз бандаларига зулм қилишни истамас (яъни Аллоҳ ўша\nжамоаларни ҳалок қилиши билан уларга зулм қилгани йўқ, балки улар ўзларини куфру\nтуғёнлари сабабли ҳалокатга мустаҳиқ бўлдилар)»\nМўмин киши уларни даҳшатли қиёмат куни билан қўрқитарди.\n«У кунда киши ўз оға-инисидан ҳам, онаси ва отасидан ҳам, хотину\nбола-чақасидан ҳам қочур! (Чунки) улардан ҳар бир киши учун у\nкунда ўзига етарли ташвиш бўлур».\n«Дўстлар у кунда бир-бирларига душмандир. Магар тақво эгаларигина\n«У кунда улар ўртасида насаблар бўлмас ва (улар)\n«Ягона ва Қаҳҳор Аллоҳникидир».\nУ кунда борлиқ даҳшат ичида қолади. Инсонлар дод-вой солиб бир-бирларини\nёрдамга чақирадилар, ўзларича дўзах азобидан қочиб қутулмоқчи бўладилар. Лекин,\nАллоҳ азобидан асраб-тўсиб қолгувчи бирон паноҳ топилмас!\n«Эй қавмим, ҳақиқатан мен сизлар ҳақингизда (кишилар\nбир-бирларига) нидо қилиб қоладиган кундан (яъни қиёмат кунида\nдўзах азобига дучор бўлиб, дод-вой қилиб қолишингиздан)\n«У кунда сизлар (жаҳаннам даҳшатларидан) юз ўгириб\nқочурсизлар, (аммо) сизлар учун Аллоҳ(нинг азобидан)\n«Кимни Аллоҳ йўлдан оздирса, бас унинг учун бирон ҳидоят\nАллоҳ сизларга неъмат ато этганида, унинг қадрига етмадингиз. Қачон ўша\nнеъмат йўқолган эди, афсус-надомат чекдингиз. Юсуф алайҳис-салом келганида уни\nтан олмаган эдингиз, қадрига етмаган эдингиз.\nЛекин у дунёдан ўтиб кетгач, «Унақа пайғамбар, унақа адолатли шоҳ, унақа улуғ\nинсон йўқ эди», дея надомат чеккансиз.\n«Дарвоқе илгари Юсуф сизларга (ўзининг пайғамбар эканлигини\nисботлайдиган) аниқ ҳужжатлар келтирганида ҳам, у сизларга келтирган\nнарсалардан шубҳа-гумон қилиб туриб олган эдинглар. То қачон у ҳалок бўлганида\nэса: «(Энди Юсуфдан) сўнг Аллоҳ ҳаргиз пайғамбар юбормас,\n«Иймон келтирган киши деди: Эй қавмим! Сизлар менга\nэргашинглар, мен сизларни тўғри йўлга етаклайман».\nКиши билдики, қавмдошлари ҳали дунё ҳаёти билан маст бўлиб юришибди.\nФиръавн молу давлати ва куч-қуввати билан мағрур, алданган.\nЗеро маст кишиларнинг ҳуши ўзида бўлмайди. Улар на эшитадилар ва на сезадилар.\n– Сизларнинг олиҳаларингиз тарафидан бирон бир пайғамбар келдими? Маъбудаларингиз қайси китобни нозил қилишди? Улар фақат сизлар ҳамда оталарингиз ўзларича тўқиб олган номлар холос. Аллоҳ таоло ҳеч қачон бут-санамлар ҳақида ҳужжат туширмаган.\nПайғамбарлар: Иброҳим, Юсуф, Мусо… фақат Аллоҳга дават этганлар. Зеро ҳар бир нарса Аллоҳ таолонинг борлигига далолат қилади. Борлиқнинг ҳамма бурчагидан ёлғиз унга қайтишликка даъват келади.\nЛекин Аллоҳ таоло уни ўз ҳимоясига олди. Душманларини эса ҳалок қилди.\nГоҳ ўтириб, гоҳ туриб, момақалдироқдек гулдираб, яшиндек чақнаб, ёниб, безовта бўларди.\n– Қандай қилиб мендан бесўроқ Мусога иймон келтиради?!\n– Менинг мамлакатимда яшаб туриб менга бўйсунмаса! Мен берган ризқ-неъматларни еб, яна менга куфрони неъмат қилса-я!\n– Ахир, Мисрдаги ҳар бир кишига ўзидан ҳам кўра мен ҳақдорроқ эмасманми?!\nАллоҳ таоло унга ўз уйида, аҳли оиласида бир оят-аломат кўрсатиб қўйди.\nАллоҳ таоло ақлларга ҳам, қалбларга ҳам – худди жасад ва тилларга ҳукмрон бўлгани каби ҳоким эканлигини намоён қилди.\nАллоҳ таоло агар хоҳласа киши билан аҳли оиласи ўртасини ажратиб қўяди. Хоҳласа инсон билан унинг қалби орасига тўсиқ ташлайди!\nИймон Фиръавн хонадонига ҳам кириб келди. Фиръавннинг ўзи ҳали ҳеч нарсадан бехабар эди. Унинг қўлидан бирон иш келмасди.\nФиръавннинг энг суюкли кишиси унинг Робблик даъвосини рад этди.\nФарзанд ота-онасига қулоқ солиши, уларга меҳрибон-мушфиқ бўлиши лозим.\nАгар улар ширкка даъват қилсалар, уларга бўйсунмайди.\nИймон неъматига мушарраф бўлган аёл Аллоҳ душманининг уйида туриб Аллоҳга ибодат қила бошлади.\nУ Фиръавннинг ярамас ишларидан безор эди. Аллоҳга илтижолар қилиб бу золимдан нажот беришини сўрарди.\nАллоҳ таоло Фиръавннинг аёлидан рози бўлди ва уни эри ҳамда унинг ёмон амалларидан қутқарди.\n«Аллоҳ иймон келтирган зотлар (ва улар ўзлари ҳақиқий мўмин\nбўлсалар, яқин одамларининг кофир ҳолда бўлиши уларга зиён қилмаслиги)\nҳақида Фиръавннинг аёлини мисол келтирди. Ўшанда у: «Роббим ўзинг мен учун\nҳузурингда – жаннатда бир уй бино қилгин, менга Фиръавн ва унинг қилмишидан\nнажот бергин ва менга бу золим қавмдан нажот бергин», деди».


Ўзбекистон: янги қонун маҳбусларнинг аҳволини яхшилайдими? - BBC O'zbek\nЎзбекистон: янги қонун маҳбусларнинг аҳволини яхшилайдими?\n6 Октябр 2011\nImage caption Ўзбек милицияси ва хавфсизлик кучлари маҳбуслар ва маҳкумларни мунтазам қийноққа тутиши айтилади.\nПрезидент Ислом Каримов маҳбуслар ва гумондорларнинг ҳуқуқларига доир янги қонунни имзолаган.\nҚонун ҳар қандай қийноқ ва бошқа турдаги ноинсоний муомалани тақиқлайди ва маҳбусларнинг ҳуқуқларини батафсил баён қилади.\nШу йилнинг июлида парламентнинг қуйи палатаси томонидан қабул қилинган қонун 26 август куни Сенат тарафидан маъқулланган эди.\nЯнги қонунда, шунингдек, ҳибсда ушлаб турилган шахс, унинг жиноят содир этгани қонунда белгиланган тартибда исботланмагунича ва маҳкама ҳукми билан тасдиқланмагунича, айбсиз ҳисобланиши таъкидланади.\nДиний ва сиёсий маҳбусларга қарши қийноқлар энг юқори даражада маъқулланган\nСурат Икромов, ҳуқуқ ҳимоячиси\nЎзбекистон дунёдаги инсон ҳуқуқларининг аҳволи энг аянчли бўлган давлатлардан бири.\nИнсон ҳуқуқлари ташкилотлари ҳамда БМТнинг махсус маърузачиси милиция ва хавфсизлик кучлари маҳбуслар ва маҳкумларни мунтазам қийноққа тутишини айтишган.\nҚоғоздаги ва амалдаги ҳуқуқлар\nЯнги қонунда маҳбусларнинг ҳуқуқлари батафсил баён қилинган.\nЖумладан, маҳбус ўз ҳуқуқ ва эркинликлари, ҳибсхона тартиби, ушлаб туриш қоидалари ва шикоят, аризалар ёзиш ҳуқуқига эга.\nШунингдек, ҳибсхона нозирлари ва бошқа мулозимларининг шахсий қабулига кириш, ёзишмалар олиб бориш, шахсий хавфсизлик, ҳимоячи ва яқинлари билан кўришиш, бепул озиқ-овқат ва дори-дармонлар олиш, кунда саккиз соатлик уйқу ва камида бир соат сайр, қамоқхона ходимлари томонидан яхши муомала, адабиётлар, жумладан, диний адабиётлар ва ибодатларни адо этиш сингари ҳуқуқлар.\nЎзбекистон қонунчилигида маҳбусларнинг ҳуқуқларига биринчи марта эътибор қаратилаётгани йўқ.\nЎзбекистон Қийноқларга қарши БМТ Конвенциясини имзолаган ва бу борада махсус дастур ҳам қабул қилган.\nБундан ташқари, Жиноий Процессуал Кодекс қийноқ ва бошқа турдаги ноинсоний муомалани тақиқлайди ва руҳий ёки жисмоний босим остида олинган далилларни кучга эга эмас, деб ҳисоблайди.\nНорасмий Ўзбекистон Инсон ҳуқуқлари ҳимоячилари ташаббус гуруҳи раҳбари Сурат Икромовнинг айтишича, муаммо қонунларнинг ижросида.\n"Ҳар бир маҳкаманинг очилишида судя айбланувчидан қийноққа тутилиб-тутилмаганини сўрайди. Ҳатто сўрамаган ҳолатларда ҳам айбланувчилар кўпинча қийноққа солинганликларини айтишади ва баъзилари баданларидаги қийноқ изларини ҳам кўрсатадилар. Аммо на судя ва на прокурор буни инобатга олмайди", - дейди Сурат Икромов.\n"Бунга ўхшаган қонунларнинг қабул қилинаётганига қарамай, қийноқлар натижасида вафот этганларнинг сони камаймаяпти", - дейди ҳуқуқ ҳимоячиси.\nУнинг ишонишича, муаммонинг илдизи Ўзбекистонда қарор топган тизимда.\n"Бу сиёсий масала. Диний ва сиёсий маҳбусларга қарши қийноқлар энг юқори даражада маъқулланган", - дейди Сурат Икромов.


..:: ISLOM.UZ ::.. - Таомдан олдин ва кейин қўлни ювиш\n–Мусо ибн Жаъфар отасидан, отаси бобосидан ривоят қилади:Расулуллоҳ соллаллоҳу алайҳи ва саллам дедилар:“Таомдан олдин(қўлни) ювиш камбағалликни кетказади. (Таомдан) сўнг (қўлни ювиш) эса кичик гуноҳларни кетказади ва кўзни тузатади”(Қузоъий “Муснадуш шиҳоб”да ривоят қилган).\n–Салмон розийаллоҳу анҳудан ривоят қилинади: “Мен Тавротда таомнинг баракаси ундан олдин қўлни ювишда эканини ўқидим ва буни Набий соллаллоҳу алайҳи ва салламга айтган эдим, у зот: “Таомнинг баракаси ундан олдин ва кейин қўлни ювишдадир”, дедилар”(Абу Довуд ривояти).\nМусо ибн Жаъфар ибн Муҳаммад ибн Али ибн Ҳусайн ибн Али ибн Абу Толиб Абу Ҳасан ал-Қуроший катта табаа тобеъинлардан. Ҳижрий 128 йилда Мадинада туғилган. Ишончли ҳадис ровийси. Термизий ва Ибн Можалар ундан ҳадис ривоят қилишган. Мусо ибн Жаъфар раҳматуллоҳи алайҳ ҳижрий 183 йилда Бағдодда вафот этган.


Бола қулоқсиз бўлса, нима қилиш керак? » Sangzor.uz - Инновацион ахборот портали\nSangzor.uz » Таълим » Бола қулоқсиз бўлса, нима қилиш керак?\n23 ноя 2020, 09:06, Admin\n0 комментариев 656 Кўрилган\nТарбияси оғир бола — педагог ва ота-оналар учун азалий бош оғриқ. Қарийб 99% ота-она бундай муаммога дуч келишади. Лекин муомалани қайтадан кўриб чиқиш орқали бунга барҳам бериш мумкин.\nКўпинча ота-оналар бола 5 — 7 ёшга тўлиб, қилиқ ва инжиқликлари билан ҳаммани безор қилишга улгурганда шифокор ва педагогларга шикоят қила бошлашади. Бироқ болани мўмин-қобил қилиб ўстиришга ёрдам берувчи тарбия усулларини анча олдин — гўдак бир ёшга тўлар-тўлмас бошлаш керак.\nДунёдаги болалар психологлари ва педагоглари тарбиянинг асосий моҳияти қандай бўлишидан қатъи назар, якдил фикрни илгари сурса керак: фарзанд оилада ҳамиша бўйсундирувчи (етакчи) эмас, итоат қилувчи (эргашувчи) ўринни эгаллаши зарур.\nБарча халқ ва замонлар педагогикасининг асосий қонуни: кичкина қушча қушлар галасини бошқармайди. Буни бошқача сўз билан изоҳлаш мумкин: бола катталарнинг инон-ихтиёрини (дод-фарёди, хархаша ва инжиқликлари ёрдамида) ўзига тобе қилолмайди. Акс ҳолда бу ота-она ва бошқа оила аъзолари томонидан йўл қўйилган аниқ ва мудҳиш хато ҳисобланади. Яна бу келгусида боланинг руҳиятига, қолаверса, бутун оилага зарар етказиши турган гап.\nБироқ ота-оналар «катталар измига юриш» дегани кичкинтойга зўравонлик қилиш ёки оила катталарига мажбуран итоат эттириш эмаслигини тушуниши лозим. Аммо бола гўдаклигиданоқ оилада ҳамма қарорларни айнан ота-она қабул қилишини ва ҳар қандай тақиқ сўзсиз бажарилиши кераклигини тушуниб етиши даркор. Бу, энг аввало, боланинг хавфсизлиги учун зарур.\nАгар бу қонун бузилса, оилада қулоқсиз бола етилади...\n«Қулоқсиз болалар» қаёқдан пайдо бўлади?\nБоладаги хархаша ва инжиқликларга қарши курашишни ўрганишдан олдин ёқимтой миттивойлар қачон, қай тарзда терс бўлиб қолишига ойдинлик киритиш керак. Аслида фарзанд ҳулқи (қушчанинг қушлар галасидаги юриш-туриши каби), аввало, катталар муомаласи билан чамбарчас боғлиқ. «Фаришта»лар «шайтонча»га айланиб, ота-онанинг бошига чиқиб олишига сабабчи вазиятлар мавжуд. Қуйидаги ҳолатларда болалар инжиқ, қулоқсиз ва гапга кирмайдиган бўлиб қолишади:\nОилада педагогик мезонлар йўқлигида. Масалан: ота-она бола билан ўз кайфиятидан келиб чиққан ҳолда муомалада бўлади — бугун ота меҳрибон, ярим тунгача мульфильм томоша қилишга рухсат берди, эртасига эса феъли айниган, соат 21:00даёқ болаларни ухлашга мажбурлайди.\nКатталарнинг педагогик мезонлари кескин фарқ қилганда. Масалан: боланинг 21:00дан кейин мультфильм кўриш истагига ота қарши, она эса розилик беради. Бу ўринда ота-она (бошқа оила аъзолари ҳам)нинг якдил фикрда бўлиши муҳим.\nОиладагилар боланинг хархаша ва инжиқликларига «бўйин эгади». Миттивойлар ўз феъл-атворини шартли рефлекс ва инстинкт даражасида шакллантиради. Масалан, гўдак йиғи, бақир-чақир, хархаша орқали катталардан хоҳлаган нарсасига эришса, у бу усулдан то иш бергунча мунтазам фойдаланади. Натижа бермай қўйганда эса уларни ишлатмайди.\nЭътибор берганмисиз, кичкинтойлар телевизор, мебель, ўйинчоқ ёки мутлақо бегона одам қаршисида сира йиғлашмайди, хархаша қилишмайди. Гщдак қанчалик кичик бўлмасин, ҳамиша ким унинг ашуласига рақс тушишини, кимнинг асабларини дод-фарёд билан енгиб бўлмаслигини билади. Агар сиз сал бўш келсангиз, унинг инжиқликлари олдида қўл кўтарсангиз, бу феъл-атвор билан бир умр ёнма-ён яшашга мажбур бўласиз.\nБу хархашаларни қандай тўхтатиш мумкин?\nГапга кирмайдиган қулоқсиз болани «фаришта»га айлантириш аслида мўъжиза яратиш эмас. Ҳақиқатда бу педагогик «устомонлик» унчалик мушкул иш ҳам эмас, лекин ота-онадан маънавий куч, сабр ва ирода талаб этади. Муҳими, бу шунга арзийди! Мазкур усулни амалиётга қанча эрта татбиқ этсангиз, фарзандингиз шунча ювош, оғир ва вазмин бўлиб улғаяди. Шундай қилиб:\nЭски тизим (аксарият ота-оналар шундай йўл тутишади): ўғилчангиз депсиниб, бошини полга уриб, ҳўнграб йиғлай бошлаган заҳоти — унинг «найранг»ига учасиз ва уни тинчлантириш учун ҳамма нарсага тайёр турасиз.\nЯнги тизим (қулоқсиз фарзандини қайта тарбиялашни истовчилар шунга риоя этиши даркор): қизалоқ қичқириб йиғлай бошласа, унга жилмайиб қараб қўйиб, хонадан чиқиб кетинг. Лекин бола сизнинг уни эшитишда давом этаётганингизни билиши керак. Бақиравериб чарчамагунча унинг кўзига кўринмай турган маъқул. Бақир-чақир тўхтагач (бир сонияга бўлса ҳам!), жилмайиб қайтиб келинг, унга бўлган ота-оналик меҳр-муҳаббатингизни намоён этинг. Сизни кўрган заҳоти бола яна йиғлай бошласа, сиз яна бамайлихотир хонани тарк этинг. Хархаша қилишни тўхтатган заҳоти яна қучоғингизни очиб, кулиб кириб келинг.\nБироқ буни бола бошини уриб олиб, бирор жойи оғриганидан, уни кўчадагилар хафа қилишгани ёки қўшни итдан қўрқиб кетганидан фарқлай олинг. Бундай вазиятда унинг йиғи-сиғиси табиий ҳол бўлиб, болани тушуниш керак — у сизнинг ҳимоя ва ғамхўрлигингизга муҳтож. Лекин хоҳлаган нарсасига эришиш, айтганини қилдириш учун атайлаб хархаша қилаётган болани кўтариб, қучоқлаб, ўпиб юпатиш яхшиликка олиб келмайди — бу бошқа масала.\nМазкур ҳолатда ота-она матонатли бўлиши ва «найранг»га учмаслиги керак.\nШу тариқа эртами ёки кеч бола «тушуниб етади» (рефлекс даражасида): хархаша қилганда — уни ёлғиз қолдиришади, эшитишмайди. Аммо жанжални тўхтатган заҳоти унинг ёнига қайтиб келишларини, уни яхши кўришларини ва тинглашга тайёр эканликларини англаб етади.\n«Одатда болада «Бақирганимда — ҳеч кимга керак эмасман, тинчланганимда — ҳамма мени яхши кўради» барқарор рефлекс шаклланиши учун 2-3 кун вақт керак бўлади. Агар ота-она бу пайтда сабр қилса, мўмин-қобил болани тарбия қилишади, сабри етмаса, боланинг хархаша ва инжиқликларига бир умр чидаб яшашига тўғри келади!»\nТарбиядаги энг муҳим мезонлар\nБола тарбияси мавзуси — бепоён, серқирра, чексиз ва умуман оддий одамлар қабул қилиши мушкул масала. Ҳар йили дунё бўйича болалар тарбиясига бағишланган тонналаб китоб ва рисолалар чоп этилади, бироқ юз йил муқаддам бўлгани каби аксарият ота-оналар гапга кирмайдиган болалар муаммосига дуч келаверишади. Ана шу ота-оналарга муаммоларни ҳал этишда қуйидаги мезонлар асқатади.\nБолани яхши ҳулқи учун доимо мақтанг. Афсуски, аксарият ота-оналар болани ёмон иши учун жазолашади-ю, яхши ишига келганда шунга мажбур деб ҳисоблашади. Аслида бола ўз хатти-ҳаракатларини энди тўғрилай бошлаган бўлади, «яхши» ва «ёмон» баҳо ҳали у учун бегона. Шунда у яқинларининг баҳосига қараб иш тутишга ҳаракат қилади. Яхши хулқи ва гапга кирганлиги учун мақтанг, рағбатлантиринг, шунда у айнан сиз хоҳлагандек иш тутишга жон-жаҳди билан интилади.\nАгар гўдак инжиқлик қилса ва ўзини яхши тутмаса — уни шахс сифатида айбламанг! Фақат муайян вазиятдаги хатти-ҳаракати учун айбланг. Масалан: ўғилчангиз болалар майдончасида ўзини ёмон тутди — бошқаларни турткилади, хафа қилди, уларнинг ўйинчоқларини олиб қўйди дейлик. Катталар кўпинча: «Сен ёмон боласан, сен қизғанчиқсан!» дейишга одатланишган. Мана шу ҳолат болани шахс сифатида айблашга яққол мисол бўла олади. Агар бундай айбловлар тизимли равишда такрорланаверса — болакай чиндан ҳам ёмонга айланади. Унга тўғри танбеҳ беринг: «Сен нега ўзингни ёмон тутяпсан? Нега бошқаларни турткилаб, хафа қиляпсан? Фақат ёмон болалар бошқаларни ранжитади, ахир сен яхши боласан-ку! Сен эса бугун ўзингни ёмон болалардек тутяпсан — сени жазолашимга тўғри келади...». Шунда бола аслида ўзи яхши эканлигини, уни яхши кўришларини ва ҳурмат қилишларини, фақат унинг бугунги ҳулқи — нотўғри эканлигини англаб етади.\nФарзандингизнинг ёши ва ривожланишини ҳамиша ҳисобга олинг.\n4. Болага қўяётган талаблар оқилона бўлсин.\nЁмон ҳулқи учун вақтида жазолаш лозим (3 ёшли болани эрталаб овқатни тўкиб қўйгани учун кечки мультфильмдан мосуво қилманг — кичкинтой хато билан жазонинг боғлиқлигини тушуниб етмаслиги мумкин).\nБолани жазолаётганда ўзингиз хотиржам бўлишингиз керак.\nБуни психологлар тасдиқлаши мумкин: ҳар қандай суҳбатдош, жумладан, бола ҳам (у қанчалик кичкина бўлмасин) бақирмасдан, хотиржам гапирсангиз, сизни яхшироқ тушунади.\nБола билан гаплашаётганда (айниқса, у қулоқ солмаганда, хархаша ва инжиқлик қилганда, сиз эса жаҳлингиз чиқиб, хафа бўлган вазиятларда) доимо муомалангизга эътибор беринг — сиз билан бундай оҳангда гаплашишларини ахир ўзингиз ҳам хоҳламасангиз керак.\nБола сизни тушунаётганига ҳамиша ишонч ҳосил қилишингиз керак.\nНима тўғри-ю, нима нотўғрилигига ўз мисолингизда ўрнак бўлсангиз, яхшироқ самара беради. Бошқача қилиб айтганда, «Менинг айтганимни бажар»дан кўра «Мен каби бажар» болани самаралироқ тарбиялайди. Улар сиздан ибрат олсин, унутманг, қуш уясида кўрганини қилади.\nОта-она, яъни катта одам сифатида ҳамиша қарорларингизни қайтадан кўриб чиқишга тайёр бўлинг. Айниқса, бу 10 ёшли ва ундан катта болаларнинг ота-оналарига тааллуқли. Бу ёшда бола музокарага кириша олади, далил ва исботлар келтиришга қодир бўлади. У хулосани доимо сиз чиқаришингизни, лекин уни тинглашга тайёрлигингизни ва муайян вазиятларда ўз фикрингизни фарзандингиз фойдасига ўзгартира олишингизни тушуниши даркор.\nБоланинг хатти-ҳаракатлари (айниқса, бу ёмон ишлар бўлса) қандай натижаларга олиб келишини тушунтиришга ҳаракат қилинг. Агар гўдак каравотчасидан ўйинчоқларини отса — уларни олиб берманг: шунда миттивой унинг бу хатти-ҳаракати ўйинчоқлардан жудо қилишини тезда англаб етади. Каттароқ ёшдаги болалар билан жиддийроқ вазиятларда шунчаки гаплашиб олса бўлади.\nМўмин-қобил болани тарбиялаш, бир қарашда, унчалик қийин эмас. Ота-она шунчаки ўз хатти-ҳаракатларини таҳлил ҳамда назорат қилиши — фарзандга муносиб ўрнак бўлиши, уларнинг хархаша ва инжиқларига учмаслиги, бола билан бажонидил суҳбатлашиши, ўз қарорларини бамайлихотир тушунтириши зарур.\nҚайси тарбиялаш усулини танлаш ўз ихтиёрингизда. Биз шунчаки оилада илиқ муносабатларни сақлашга ёрдам берадиган маслаҳатларни бериб ўтмоқчимиз:\nҚандай назорат қилишни ўзингиз ҳал этинг. Жараёнга комплекс тарзда ёндашинг: болага назорат ҳақиқатан зарурлигини ва буни унга зарар етказиб қўймаган ҳолда қандай бажариш тўғрисида ўйлаб кўринг.\nБолани ўз қолипингизга солишга уринманг, барча хатти-ҳаракатларингизни у билан гаплашиб олинг. Шундай йўл тутингки, бола бирор қарор қабул қилаётганда сиз томондан ҳеч қандай босимни ҳис этмасин. Қабул қилган қарори учун мустақил жавоб беришига имкон яратинг. Натижада унинг сизга бўлган ишончи ортади, воқеа-ҳодисалардан бохабар қилиб туради. Сиз эса ўз навбатида ўзингизни назорат қила бошлайсиз.\nОта, она ва фарзанд ўртасида ўзаро ишонч бўлиши ниҳоятда муҳим. Бола ўз хатолари, кечинмалари ва муаммолари ҳақида гапиришдан чўчимаслиги зарур. Унинг ростлиги учун уришиш зинҳор тавсия этилмайди, ҳатто бу ростлик сизга умуман ёқмаса ҳам. Болага қилган хатолари учун қаттиқ танбеҳ беравериш ярамайди, акс ҳолда у сизга умуман ишонмай қўяди. Яхшиси, у нимада ноҳақ эканлигини жаҳлсиз, бамайлихотир гаплашиб олишга ҳаракат қилинг. Унинг ишончини бир марта йўқотсангиз, яна қайтариш осон кечмайди. Негаки, бола билан муносабатларда устунлик қилиш бу ҳали унинг дўстига айланишни англатмайди.\nЭнг муҳими — ишончини суиистеъмол қилманг. «Мен сенга ишонгандим, сен эса...» иборасини кўп ишлатиш муносабатларнинг қадрсизланишига олиб келиши мумкин.\n05 янв 2021, 10:33 218 0\n2020 йилнинг 25 декабрь куни тахминан соат 00:30 да Қашқадарё вилояти Китоб тумани «Зилолбулоқ»...\nМоскванинг «Локомотив» клуби собиқ ҳимоячиси Виталий Денисов фаолиятини...\nЧойнинг COVID-19га қарши курашиш хусусияти аниқланди


01:44Ўртоқлик учрашуви. Ван Дейк 285 кунлик танаффусдан кейин майдонга қайтган учрашувда "Ливерпуль" мағлубиятга учради 0 01:20Арсен Венгер Швейцария термасини бошқариши мумкин 1 01:00АПЛдан Саудия Арабистонига. "Лидс" собиқ футболчиси янги жамоага ўтди 0 00:40МЮ "Престон" билан ўйинни жамоадаги эҳтимолий вирус сабаб бекор қилди 0 00:19Конференциялар Лигаси. БАТЭ йирик ҳисобда енгилиб, кейинги босқичга чиқа олмади, Умаров тўлиқ 90 дақиқа ўйнади 1 00:00"Хетафе" президенти: "Месси кетса, барчамиз зарар кўрамиз" 4 23:39"Реал" Иско учун 20 млн хоҳламоқда. "Арсенал" ва "Милан" футболчи учун даъвогар 3 23:20Ван Дейк тўққиз ой деганда "Ливерпуль" қайдномасига киритилди. Рўйхатда Жо Гомез ҳам бор 2 23:00"Тоттенхэм" Кристиан Ромеро учун "Аталанта"га 55 млн тўлолмайди 2 22:44Конференциялар Лигаси. "Тобол" "Хайдук" тўсиғидан ўтиб, кейинги босқичга йўл олди, Сергеевдан дубль! 21 22:24"Барселона" собиқ футболчиси ўз фаолиятини якунлади 4 22:00Рамос: "Қадрдоним Варан, фаолиятингнинг янги босқичида сенга омад тилайман" 2 21:39"Манчестер Сити" асосий таркиб аъзоларининг ярми билан шартномани узайтирмоқчи 4 21:15Шомуродовнинг "Рома"даги йиллик маоши очиқланди 69 21:00"Пахтакор" икки футболчи билан шартнома тузди 18


Қозоғистонда очлик эълон қилган фаоллардан бири очликни тўхтатди\n21 май 2022, Тошкент вақти: 15:03\nЎроллик фаоллар Дастан Баженов, Маруа Ескендирова ва Амангелди Ўразбаев 23 июнда очлик эълон қилишган.\nСиёсий қувғинни тўхтатиш талаби билан Қозоғистоннинг Ўрол шаҳрида 23 июнь куни икки шериги билан очлик эълон қилган фаол Маруа Ескендирова очликни тўхтатишга мажбур бўлганини билдирди.\nМаълум қилинишича, 27 июнь куни эрталаб унинг аҳволи оғирлашган ва “Тез ёрдам” чақиртирилган. Врачлар унинг ошқозон яраси касаллиги қўзиганини аниқлаган.\nМаруа Ескендированинг ўрнига Ўринбай Охасов очлик эълон қилди. Фаол Ескендирова овқат ейишни бошлаши ва даволаниши учун мана шундай қарорга келганини айтди.\nЎтган ҳафтада Ўрол, Шимкент ва Туркистонда қатор фаоллар Олмаота ва Нур-Султондаги маслакдошлари билан бирга мамлакатдаги сиёсий таъқибларга қарши очлик акциясини эълон қилган эди. Озодлик радиоси қозоқ хизмати хабарида очлик эълон қилганларнинг умумий сони ҳақида маълумот берилмаган.\n27 июнь куни Туркистон вилояти Толебий тумани Узунариқ қишлоғида очлик эълон қилган беш фаолдан 2 нафарининг ҳам соғлиғи ёмонлашгани маълум қилинди.


Фарғона вилояти. Табиий газ таъминоти масалалари – istemol.uz\nФарғона вилояти. Табиий газ таъминоти масалалари\nОлтиариқ туман истеъмолчилар ҳуқуқларини ҳимоя қилиш жамиятига жорий йил давомида газ таъминоти масалаларида фуқаролардан кўплаб мурожаатлар келиб тушди. Барча мурожаатлар амалдаги қонунлар ва тартиб қоидаларга асосан ўрганиб чиқилиб, истеъмолчиларнинг қонуний ҳуқуқ ва манфаатларини тиклаб берилишига эришилмоқда.\nЖумладан, Олтиариқ тумани, Тинчлик кўчасида яшовчи фуқаро Р.Юлчиева туман жамиятига мурожаат қилиб, унинг хонадонига фойдаланилган табиий газ учун ортиқча 999 610 сўм қарздорлик ҳисобланаётганлигидан норозилигини билдирди.\nМурожаатни жойида ўрганиш учун борилганда хонадонда G 1.6 русумли газ ҳисоблаш ускунаси (ГҲУ) ўрнатилганлиги, ГҲУ 3419705 рақамли бир марталик муҳр билан муҳрланганлиги, ўрганиш кунида муҳр жойидалиги, ГҲУ ўрганиш кунига 02893 м3 кўрсаткичгача ишлаганлиги қайд этилди. Туман газ идораси томонидан фуқаронинг хонадонига 01.05.2017 йил куни 999 610 сўм қарздорлик мавжудлиги тўғрисида юборилган огоҳлантириш хати корхона раҳбари ёки ҳуқуқшуноснинг имзоси билан тасдиқланмаганлиги ҳам кузатилди. Олиб борилган ўрганишлар истеъмолчининг ҳақиқий қарздорлиги 83 192 сўмлигини кўрсатди.\nХудди шу каби мурожаатлардан яна бири Тинчлик шаҳарчаси, Наврўз кўчасида истиқомат қилувчи А.Тохировдан келиб тушди. Фуқаронинг хонадонига мурожаатни ўрганиш учун ташриф буюрилганда, Украинада ишлаб чиқарилган G-10 маркали ГҲУ ўрнатилганлиги, давлат муҳри ва хизмат кўрсатувчи корхона томонидан қўйилган муҳрлар жойидалиги қайд этилди. Хонадонда табиий газ истеъмоли учун 2 та ПГ4, 4 та ИП газ мосламалари мавжудлиги, ўрганиш кунида ГҲУ кўрсаткичи 63210 м3 лиги кузатилди. Истеъмолчи томонидан тўланган тўлов қоғозлари ва филиал компьютер базаси кўрсаткичларини солиштириш натижларига кўра, истеъмолчининг 1208 м3 табиий газ ҳажмига ҳақдорлиги маълум бўлди.\nШунингдек, Оқбўйра МФЙ Қаҳрамон кўчасида яшовчи фуқаро С.Пўлатовнинг хонадонида фойдаланилган табиий газ тўловларидан 596 761 сўм қарздорлик ҳисобланганлигидан норозилигини билдириб қилган мурожаати юзасидан ўтказилган ўрганишлар истеъмолчининг ҳақиқий қарздорлиги 13 500 сўмлигини кўрсатди.\nЛекин шунинг билан биргаликда, келиб тушаётган мурожаатларда қайд этилган важлар тасдиғини топмасдан, истеъмолчининг қарздорлиги ҳақиқатан мавжуд бўлган ҳолатлар ҳам қайд этилмоқда. Жумладан, Тинчлик шаҳарчасида яшовчи М.Охунова томонидан туман жамиятига газ идораси томонидан хонадонида фойдаланган табиий газ учун ортиқча қарздорлик ҳисоблаганлигидан норозилигини билдириб берган мурожаатини ўрганиш ишлари давомида истеъмолчининг ҳақиқатда 200 000 сўм миқдорида қарздорлиги мавжудлиги маълум бўлди. Ўрганиш натижаларига кўра, фуқарога юзага келган қарздорликни қонуний тартибда бартараф этиш тушунтирилди.\nPrevious Post:Хоразм вилояти. 3 200 000 сўм қайта ҳисоб-китоб қилинди\nNext Post:Фарғона вилояти. Қарздорми ёки ҳақдор?


ҚPИМ-КОНГО ГЕМОPPАГИК ИСИТМА КАСАЛЛИГИ - AmuNews.uz - энг сўнгги янгиликлар\nҚPИМ-КОНГО ГЕМОPPАГИК ИСИТМА КАСАЛЛИГИ\nнима ва у одамга қандай йўл орқали юқади?\nГеморрагик иситма касалликларига геморрагик синдром интаксикация – турли аъзо ҳамда ҳужайраларнинг зарарланиши билан кечадиган, одамларда ва ҳайвонларда учрайдиган вирус этиологияли бир гуруҳ ўткир юқумли касалликлар киради.\nГеморрагик иситма касалликларини арбовируслар, ареновируслар ва филовируслар қўзғатади.\nБугунги кунда дунёда 500 ортиқ арбовирус турлари аниқланган. Шулардан 100 тадан кўпроғи одамларда касаллик қўзғатади. Pеспубликамизда арбовирусларнинг одамларда касаллик қўзғатадиган 20га яқин турлари аниқланган. Геморрагик иситма касалликлари қўзғатувчиларининг манбалари уй ҳайвонлари, кемирувчилар, қушлар, калтакесаклар ва бошқалар ҳисобланади ҳамда уларнинг организмида бу касаллик субклиник ёки латент шаклида намоён бўлади. Баъзи ҳолатларда касаллик манбаи шу касалликка чалинган беморлар ҳам бўлиши мумкин.\nЕр юзида учрайдиган гемаррогик иситма касалликлари эпидемиологик ва географик белгиларига кўра 3 та гуруҳга бўлинган:\nканалар орқали юқадиган геморрагик иситма (Қрим-Конго геморрагик иситма, Омск геморрагик иситма);\nчивинлар орқали юқадиган геморрагик иситмалар, сариқ иситма Денге геморрагик иситма, Чикунгунья геморрагик иситма;\nконтагиоз зооноз геморрагик иситмалар (буйрак синдроми билан ўтадиган геморрагик иситма Аргентина, Боливия геморрагик иситмаси, Морбург геморрагик иситмаси)дир.\nБу касаллик турлари кўп жиҳатлари билан бир-бирига ўхшаш бўлса-да, касалликнинг кечиши, ривожланиши, эпидемиологик жараённинг намоён бўлиши, қўзғатувчиларнинг ўзига хослиги, қўзғатувчиларнинг манбалари ва юқиш механизмлари билан бир-биридан фарқ қилади.\nКаналар орқали юқадиган геморрагик иситма - Қрим-Конго геморрагик иситма бўлиб, бу касалликлар қадимдан маълум бўлган ва аксарият ҳолатларда оғир кечади ва бу касаллик ёз, куз фаслларида фаол ишлайди. Қиш бошланганда ўлим ҳолатларига олиб келган.\nУшбу касаллик халқ тилида ўзбекларда "қора ҳалак” (қора ўлим), тожикларда "қон оқиш” (бурундан қон кетиш) деб аталган.\nБугунги кунда 8-авлодга мансуб бўлган 27 хил канадан ҚКГИ вирус ажратилган. Бу касаллик вируси ҳар хил эпидемик ҳудудларда турли хил каналарда сақланади. Каналар ўргимчаксимонлар синфига ва бўғимоёқлилар турига киради. Дунё бўйича эпидемиологик зарари катта "молик гамаз”, "арчас ва иксад” каналарини бирлаштирувчи 1000 дан ортиқ кана турлари мавжуд. Каналар ҳайвонлар ва одам учун юқумли касалликлар қўзғатувчиларининг сақловчиси бўлибгина қолмасдан, балки уларнинг ташувчилари ҳам ҳисобланади. Каналар одамларда учрайдиган кана энцефалити, кана орқали юқадиган қайталама тиф, туляримия, айрим вирусли геморрагик иситмалар ва бошқа бир қатор юқумли касалликлар қўзғатувчиларининг ташувчилари бўлиб хизмат қилади. Каналар 4 ривожланиш босқичга эга: тухум, личинка, лимфа ва етук кана.\nКаналар баҳор, ёз, куз ойларида фаол ишлайди. Каналарга қуёш нурлари ҳалокатли таъсир этади, қуёш нурларига улар бардош бераолмайди. Шу сабабли улар куннинг энг иссиқ пайтларида ернинг ёриқларига, тупроқ ва кесак тагларига дарахт кавакларига, кемирувчилар инларига жойлашиб олади. Pеспубликамизда каналар фаоллиги ошиши апрель-июнь ойларига тўғри келади.\nОчиқ каналар ҳайвонларга, одамларга, ўсимликларга ердан туриб ҳужум қилади. Каналар ҳайвоннинг канадан тозалаш қийин бўлган териси юпқа жойларига тўда бўлиб ёки алоҳида бўлиб ёпишади. Ҳайвонларнинг бошига, бўйнига, кўкрагига, сут бези, анус, жинсий органлар атрофига жойлашиб олади ва уларнинг қонларини сўра бошлайди. Искад каналарининг эпизоотологик хусусиятларидан бири шуки, улар инфекция вирусларини бутун умр ташиб юради.\nҚрим-Конго геморрагик иситмаси касаллигининг профиликтикаси бир нечта йўналишларда олиб борилади. Каналарга қарши инфекция чора-тадбирлари энг асосийси ва етакчиси ҳисобланади.\nҚКГИ касаллигига қарши олиб борилаётган чора-тадбирлар ветеринария ва соғликни сақлаш ташкилотлари ҳамкорлигида ташкил этилиши ва амалга оширилиши лозим. ҚКГИ касаллиги бўйича эпидемик ҳудудларда (табиий ўчоқларда) кемирувчиларга қарши дератизация тадбирлари олиб борилиши шарт. Дезинфекция ишлари бир пайтнинг ўзида ҳам чорвадорлик, ҳам шахсий хўжаликларда олиб борилган тақдирдагина яхши самара беради. Чорва моллари ва улар яшайдиган жойлар тўлиқ ва сифатли дезинфекция қилиниши лозим.\nХўш, кана чақишининг олдини олиш учун нималарга эътибор бериш лозим?\nБунинг учун энг аввало:\n- чўл ҳудудларига (табиат қучоғига) апрель-июнь ойларида имкон қадар чиқмаслик;\n- чўл ҳудудларидан, бозорлардан майда ва йирик шохли молларни канага қарши ишлов бермасдан уйга олиб келмаслик;\n- молларда кана борлиги аниқланса, дарҳол ветеринария шифокорига мурожаат қилиб, уларнинг тавсияси асосида каналарга қарши ишлов бериш;\n- каналарни қўл билан эзиб ва қайчи билан кесиб ўлдирмаслик;\n- қирқим мавсумига ёш болалар ва ўсмирларни жалб этмаслик;\n- қирқим вақтида фақат махсус кийим (қўлқоп, енг ва пойчалари мустаҳкам беркитиладиган шим, камзул, резина этик)лардан фойдаланиш;\n- қирқим пайтида шахсий гигиена қоидаларига пухта амал қилиш талаб этилади.\nАгар сизнинг қарамоғингиздаги уй ҳайвонларини ёки оила аъзоларингиздан биронтасини кана чақса ёки қўлларингиз кана қони билан ифлосланса, зудлик билан яқин жойдаги даволаш-профилактика муассасаларига мурожаат этинг!\nМайя ҚАЛАНДАPОВА, туман ДСЭНМ эпидемиолог-шифокори.\nМақола Ўзбекистон Pеспубликаси Олий Мажлиси ҳузуридаги Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш Жамоат фондининг молиявий ёрдами асосида чоп этилди.\nЭҲТИЁТ БЎЛИНГ: Қрим-Конго геморрагик иситма касаллиги\nҚPИМ-КОНГО ГЕМОPPАГИК ИСИТМА КАСАЛЛИГИ: УНДАН САҚЛАНИШНИНГ ЙЎЛИНИ БИЛАСИЗМИ?\nҲайвонлардан тарқаладиган юқумли касалликларнинг олдини олиш юзасидан учрашув ўтказилди


ТОМОРҚА – ЧИНАКАМ ХАЗИНА Шунингдек\nГлавная / Шунингдек / ТОМОРҚА – ЧИНАКАМ ХАЗИНА\nТОМОРҚА – ЧИНАКАМ ХАЗИНА\nМамлакатимиз ўзига хос тупроқ ва иқлим шароитига эга. Ундан тўғри ва оқилона фойдалана билиш эса меҳнат аҳли учун омад ва барака манбаидир. Шу боис Президентимиз қайси вилоят, туман, қишлоққа ташриф буюрмасин, ҳаммани томорқадан унумли фойдаланишга чақиради.\nБизнинг Дашёқ қишло-ғимиз ҳудуди Полвон каналининг ариқча бўлиб тугайдиган қисмида жойлашган. Бу ерларга сув олиб бориш ва томорқа-далаларни суғориш ҳамма даврларда ҳам қийин бўлиб келган. Очиғини айтиш керак, фермерлар, шахсий томорқа эгалари экинларни кўпинча “Сўзалли” кўли ва заҳкашлар сувидан қўшиб суғорадилар. Бу албатта, ернинг шўри ошиб, тупроқ унумдорлигига салбий таъсир кўрсатади.\nКўп йиллик кузатишларимдан амин бўлдимки, одамларнинг ўз томорқасига ҳамда дала маданиятига, она-табиатга бўлган муносабатини тубдан ўзгартириш лозим. Негаки, эрта баҳордан ариқ ва зовурларни, ички сув шаҳобчаларини қазиб, тартибга келтирган киши ҳеч қачон ютқазмайди. Донишманд ота боболаримиз “Ёп элатнинг қозони, қирғоғи супраси. Сувга тупурма – макруҳ бўлади”, деб ҳамиша уқтириб келишган.\nФермерлар, хонадон эгалари билан учрашиб, мулоқотлар қилганимизда яна шунга амин бўлдикки, ҳали ҳамма имкониятлардан етарли фойдаланилмаяпти. Дала ва ариқ бўйларига ўтқазилган дарахт кўчатлари, шунингдек, ошқовоқ, ловия, маккажўхори каби озуқабоп экинларнинг парвариши кўнгилдагидек деб бўлмайди. Масалан, ҳатто қишлоқда “Машариф ҳосилот” деб танилган фермер хўжалигида ҳам буғдой парваришига, дала атрофларига экилган озуқабоп экинларга сусткашлик билан қаралмоқда.\nШахсий томорқалар, боғлар танқидий-таҳлилий нуқтаи назардан кўриб чиқилганда “Маорифчи” элатидаги Қ.Назаровнинг хонадонида ҳамма экин турларидан экилган. Пиёз, сабзи, картошка, помидор, қовун ҳаммаси ўтдан тозаланиб, озиқлантирилган, 4 та қорамол асраб, иқтисодий имкониятини кенгайтирмоқда. Афсуски, шу маҳалладаги О.Абдураҳмонов хонадонида аҳвол тескари. Томорқа маданиятига эътибор берилмаган. Агар қўшниларнинг тажрибасидан фойдаланилса, аҳвол ижобий томонга ўзгариши шубҳасиз. Ахир қўшни қўшнидан эрта туришни ўрганади, дейишади-ку!\nЗеро, “Ер хазина, меҳнат унинг калити. Ерни боқсанг, ер сени боқади” каби халқ мақолларида ҳикмат кўп.\n21-мактаб директори, туман Кенгаши депутати.


Сочида муштлашган 82 ўзбек юртига қайтарилди\n22 апрел 2021, Тошкент вақти: 02:40\nСочи шаҳри Ички ишлар бошқармасидан олинган маълумотга кўра, жазо тариқасида иш берувчи билан меҳнат шартномаси бузилган ўзбекистонлик муҳожирлар полиция кузатуви остида Россия Федерацияси ҳудудидан чиқариб юборилган.\nШу кунларда 2014 йилги Қишки олимпия ўйинларига тайёргарлик доирасида қурилишлар жадал давом этаётган Сочи шаҳри Ички ишлар бошқармаси берган маълумотларга кўра, оммавий муштлашувда иштирок этган ўзбекистонлик 82 нафар қурувчи мамлакат ҳудудидан чиқиб кетган.\n- Террорга қарши кураш комиссияси қарорига биноан “Красная поляна” ҳудудидаги қурилиш объектларида ишлаш чоғида жамоат тартибини бузган фуқаролар билан меҳнат шартномалари бузилди ва 82 кишилик гуруҳ полиция кузатувчи остида доимий яшаш манзилига жўнатилди, деди Россия матбуотига сўзлаган Сочи шаҳрининг “Красная поляна” полиция бўлими раҳбари Сергей Шевченко.\nСочи шаҳар Ички ишлар бошқармасининг матбуот хизмати берган маълумотга кўра, ҳибсда қолаётган яна 110 нафар ўзбекистонлик ҳам тез кунларда Россия Федерацияси ҳудудидан чиқариб юборилади.\nБошқарма матбуот хизмати чиқариб юборилар экан, Ўзбекистон фуқаролари депортация қилинмаётгани, балки улар билан иш берувчи ташкилот ўртасида тузилган меҳнат шартномаси бекор қилингани боис, уларнинг юртига қайтарилаётганини аниқлаштириб ўтди.\nЯъни ортга қайтарилаётган меҳнат муҳожирлари бошқа иш берувчи ташкилотлар билан янги шартнома тузишга муваффақ бўлса, исталган вақтда яна Сочига қайтиши мумкин.\nСочи шаҳри Террорга қарши кураш комиссияси талаби билан қайтарилаётган меҳнат муҳожирлари учун иш берувчи ташкилотлар томонидан йўл пули тўланди ва транспорт воситалари уюштириб берилди.\nЎтган ҳафта душанба куни Сочи шаҳрининг “Горная карусел” спорт ва туризм мажмуаси қурилишида ишлаётган 240 нафар ўзбекистонлик меҳнат муҳожири орасида оммавий муштлашув келиб чиққан эди.\n“Красная поляна” полиция бўлими муштлашув бир ишчининг бошқасига тош отганидан бошлангани ва жиноят жойига етиб борган полиция аралашуви боис жиддий оқибатлар олди олиб, иштирокчилар орасида жиддий тан жароҳати олганлар бўлмаганини маълум қилган эди.\nМуштлашув натижасида жами 243 нафар меҳнат муҳожири қўлга олинган, улардан 210 нафари Ўзбекистон, 33 нафари эса Тожикистон фуқаросидир.\nПолиция берган маълумотга кўра, айни пайтда жанжални келтириб чиқарганликда гумон қилинган 5 меҳнат муҳожирига нисбатан Россия Жиноят Кодексининг 213- моддаси 2-қисми (қуролли безорилик) бўйича жиноий иш очилган.\nАйбланаётган муҳожирларининг қанчаси Ўзбекистон, қанчаси Тожикистон фуқароси экани ҳозирча номаълум.\nБу ҳодисадан сўнг Сочи мэрияси шаҳардаги барча қурилиш объектларида жиддий текширув ўтказиш ҳақида кўрсатма берди ва сўнгги маълумотга кўра, ҳозирга қадар полиция томонидан 70 га яқин объект текшириб чиқилган.\nБундай текширувларнинг баъзиларида шахсан иштирок этганини айтган шаҳар мэри Анатолий Пахомов бундан буён қурилиш участкаларининг барчасида қаттиқ текширув бўлиши ва комендантлар тайинланишини айтди.\nРоссия матбуотида берилган хабарга кўра, бундан буён хорижлик қурувчиларнинг йирик гуруҳлари шаҳар ҳудудида комендантлар назорати остида ҳаракатланади.\nБундан ташқари, Сочи шаҳрининг Террорга қарши кураш комиссияси қарори билан катта гуруҳларда бўлган ишчиларга жамоат жойларида спиртли ичимлик истеъмол қилиш ва шовқин кўтариш ҳам тақиқланади.\nБундай ҳаракатларнинг олдини олиш учун эса тез-тез рейдлар ўтказилиши ва уларнинг баъзиларида шаҳар ҳокими ҳамда унинг ёрдамчилари шахсан иштирок этиши режалаштирилган.


Яшашга рухсат олиш сўровномасини тўлдиришга ёрдам\nСўровнома тўлдирганда керак бўладиган маълумот.\n4 дона оқ-қора, ялтирамайдиган фотосурат (3,5x4,5).\nМиграция картасининг асли ва аниқ нусхаси.\nПаспорт нусхаси (паспорт камида яна олти ой амал қиладиган бўлиши керак), нотариус тасдиқлаган таржима.\nҲозирги рўйхатга олинган жойи ҳақидаги ҳужжат нусхаси. Вақтинча яшашга рухсат олинганидан кейин вақтинча рўйхатга олингани ҳақидаги паспортдаги муҳр.\nВақтинча яшашга рухсат берилгани ҳақидаги ҳужжат нусхаси.\nРФ фуқаролигини олмоқчи бўлаётган хориж фуқаролари биринчи навбатда вақтинчалик яшашга рухсат олишлари керак. Шу ҳужжат билан Россияда бир йил яшаганингиздан кейин беш йилга яшашга рухсат олсангиз бўлади ва шу беш йил фуқаро бўлишингиз учун керак бўладиган оралиқ давр бўлади.\nЯшашга рухсат нимага керак?\nЯР – хорижликларга бериладиган ва беш йил амал қиладиган алоҳида ҳужжат бўлади. Бу ҳужжат давлат ҳудудидан бемалол чиқиб кетиш, яна қайтиб келиш ва ишлаш ҳуқуқини беради. Бундан ташқари, яшашга рухсати бор хориж фуқаролари РФ фуқароларига бериладиган ҳамма ҳуқуқлардан фойдаланишлари мумкин. Фақат давлат органлари, Қуролли кучларда хизмат қилиш, сайлаш ҳуқуқидан фойдаланиш таъқиқланади (ЯР бўлган одам давлат органларига сайловларда овоз беролмайди). Давлат сири бўлган маълумот билан ишлашлари ҳам таъқиқланади.\nБаъзан яшашга рухсат муддатини узайтириш ҳақидаги аризага рад жавобини олиш мумкин. Бунинг учун жорий ҳужжатнинг бекор қилиниши ёки вақтинча яшашга рухсат берилган муддат узайтирилмаслигининг бошқа сабаби асос бўлиши мумкин. ЯР муддатини узайтириш ҳақидаги ариза у амал қиладиган муддат тугашидан камида олти ой олдин берилади.\nФуқаролиги йўқ бўлган шахслар учун Россияда яшашга рухсат берилган ҳужжат шахсни тасдиқлайдиган ҳужжат вазифасини бажаради.\nЯшашга рухсат олиш керак бўлса «Регистралкин» ёрдам беради!\nХориж фуқароларининг Москва ва Москва вилоятида яшашга рухсат олишларига ёрдам берамиз. Бунинг учун олдин вақтинчалик яшашга рухсат олиш керак бўлади, кўп мижозларимиз ҳозир РФ фуқаролигини расмийлаштиришган.


ҚАНДЛИ ДИАБЕТ БЕДАВО ХАСТАЛИКМИ?\nХоразм вилоятида эндокрин касалликларнинг олдини олиш ва унга қарши курашиш борасида қатор ишлар амалга оширилмоқда. Хусусан, вилоят эндокринология диспансерида амалга оширилган қурилиш ва реконструкция ишлари натижасида шифо муассасаси қиёфаси тубдан янгиланди. Беморларга малакали тиббий хизмат кўрсатиш сифат ва самарадорлигини янада ошириш имконияти пайдо бўлди. Вилоят эндокринология диспансери бош шифокори, тиббиёт фанлари номзоди Шуҳрат Хўжаев билан қандли диабет касалликлари, унинг олдини олиш йўллари хусусида суҳбатлашдик.\n– Ўтган йилда қабул қилиниб, ижрога йўналтирилган "Соғлом бола йили" Давлат дас¬тури талабларини бажариш мақсадида сиз фаолият юритаётган шифо масканида кўплаб ишлар амалга оширилди, шундай эмасми?\n– Соғлом бола соғлом келажак демакдир. Фарзандларнинг соғлом туғилишига ҳисса қўшиш, улар камолоти учун қайғуриш зиммамизга улкан масъу¬лият юклайди. Шифо муассасамизда Давлат дастури ижросини таминлашга алоҳида эътибор қаратилди. Ҳар бир шифокор Давлат дастуридан келиб чиққан ҳолда ўзига режа белгилаб олди. Шу асосда аниқ чора-тадбирлар белгиланиб, бирин-кетин амалга оширилди. Хонқа туманига бориб, болаларни тиббий кўрикдан ўтказдик. Уларнинг умумий қон таҳлили ва қондаги қанд миқдори текширилди. Қандли диабетга чалинган болаларга глюкометр тарқатилди ва уларга регистр тўлдирилиб, барча ахборотлари билан Республика эндо¬кринология илмий-амалий тиббий марказига таҳлил учун юборилди. Бемор болаларни ҳар ой текширувдан ўтказиб турамиз. Шунингдек, диабет мактаби ташкил қилинган бўлиб, у ерда болалар тажрибали шифокор Роҳат Раҳимовадан касалликни даволаш бўйича тавсиялар олишмоқда. Ушбу диабет мактабида болалар ҳар хил маш¬ғулотлар ўтказиб, касаллик ва унга қарши курашиш хусусида ўзаро фикр алмашадилар. Кўпгина таълим муассасаларида суҳбатлар ташкил қилдик. Қандли диабет, буқоқ хасталиклари ҳақида ёшларга кенг маълумотлар бераяпмиз. Касалликни даволагандан, унинг олдини олиш афзаллигини биз шифокорлар кўп такрорлаймиз. Айниқса, бизнинг йўналишда профилактик чора-тадбирлар муҳим аҳамият касб этади. Шу боис, биз оилаларга кириб бориб, хонадон соҳибларига соғ¬лом турмуш тарзи хусусида кенг тушунчалар бериб бордик.\n– Қандли диабет касаллигининг инсон организмида қандай пайдо бўлиши хусусида тўхталсангиз? Ушбу хасталик билан болалар, ёшлар ҳам оғримоқда, бунинг сабаблари нимада?\n– Аввало, соғлом турмуш тарзига риоя қилмаслик, тўғри овқатланмаслик, меъёрни билмасликка бориб тақалади. Кўпинча болалар ўткир вирусли касалликларни бошидан кечирса ва унинг асоратлари қолиб кетса ушбу хасталик келиб чиқиши мумкин. Аксарият ҳолларда ёш болаларда ана шундай вирусли касалликлар туфайли қандли диабет юзага келмоқда. Яна ошқозон ости бези касалликларини ҳам келтириб чиқаради. Қандли диабет моддалар алмашинуви бузилиши касаллигидир. Асабийлашиш, оғир руҳий-психологик ҳолатлар ҳам касаллик келиб чиқишига сабаб бўлиши мумкин. Бу дардга чалинмаслик учун, болаларни мунтазам равишда кўрикдан ўтказиб туриш лозим. Шунда керакли маслаҳат, тавсияларни ўз вақтида олиб, ушбу касаллик профилактикасига эътибор қаратиш мумкин. Инсоннинг ҳар томонлама соғ¬лом бўлиши бевосита йод моддаси билан боғлиқ. Йод нафақат ақлий фаолият¬ни оширади, балки саломатликни бир маромда ушлаб туради. Организмда йод миқдорини меъёрда ушлаб туриш учун йодга бой маҳсулотларни кўпроқ тановул қилиб туриш керак. Мисол учун, сут маҳсулотлари йодга жуда бой, айниқса, балиқда катта миқдорда йод моддаси бор.\n– Касаллик белгилари қандай намоён бўлади?\n– Ҳали айтиб ўтганимдек, бу моддалар алмашинуви касаллиги бўлиб, келиб чиқиш сабаблари, ривожланиш йўллари, клиник аломатларига кўра турлича бўлган касалликлар гуруҳи (кўз, буйрак, нерв, юрак, қон-томирлар) бирлашганидир. Бутун дунё бўйича қандли диабет касаллигининг икки асосий тури мавжуд: инсулинга қарам қандли диабет, инсулинга қарам бўлмаган қанд¬ли диабет. Касаллик одамда юқумли касалликни бошидан кечиргандан ке¬йин кескин бошланади. Энг муҳим аломатлари чанқаш, оғиз қуриб қолиши, катта миқдорда сийдикдан қанд ажралиши, озиб кетиш, ҳолсизликдир. Бемор бир кеча-кундузда 3-5 литрдан 7-8 литргача суюқлик ичиши мумкин ва шунча миқдорда сийдик ажралиб чиқади. Қандли диабетнинг ривожланишига сабаб, организмда дастлаб углеводлар алмашинуви бузилади. Шифокор кўригига зудлик билан мурожаат қилинса, самараси шунча яхши бўлади.\n– Мазкур касаллик қандай оқибатларга олиб келади?\n– Агар вақтида даволанмаса, хасталик ривожлана боради. Инсулиннинг етишмовчилиги ва бошқа сабабларга кўра глюкозанинг мушак ва ёғ тўқималарига ўтиши мураккаблашиб, оқсил моддаларидан ва ёғдан глюкозанинг ҳосил бўлиши кучаяди. Бунинг натижасида глюкозанинг қондаги миқдори ошади ва у сийдик орқали ажрала бошлайди. Бу буйраклар осмотик босимининг ошиши ва сувнинг қайта сўрилиши натижасида юзага келади. Оқибатда қатор касалликлар келиб чиқади. Юрак хасталанади, оёқ-қўлларда қийин битадиган яралар пайдо бўлади. Қандли диабетга чалинганлар ўзларини жуда эҳтиёт қилишлари лозим, агар бирор жойлари кесилса ёки шикастланса, ўша жойдан қанд моддаси оқа бошлайди, натижада беморнинг яраси умуман битмаслиги мумкин ва ҳатто яра катталашиш хавфи ҳам йўқ эмас.\n– Қандли диабет касаллиги тузалмас дардми?\n– Мен шахсан уни касаллик ҳисобламайман, унга ҳатто чет элда ҳам касаллик сифатида қарашмайди. Қандли диабетга чалинганларга бошқача турмуш тарзидаги кишилар деб қаралади. Чунки, улар мунтазам равишда пар-ҳез қилишлари керак, таркибида қанд моддаси кучли бўлган маҳсулотларни истеъмол қилишлари тавсия этилмайди. Доимо шифокор назоратида бўлиб, ўзларига эътибор бериб юрсалар, бир маромда ҳаёт кечираверадилар.\n– Юқорида айтиб ўтганимдек, биринчи навбатда ўз-ўзини назорат қилиш, парҳезга ва оёқларини парваришлашга алоҳида эътибор беришлари керак. Оёқ кийимлари тор бўлмаслиги ва албатта, пахта толасидан бўлган пайпоқларни кийиш тавсия этилади. Кундалик овқатлари таркибида: шакар, конфет, мураббо, қиём, торт, газли ичимликлар бўлмаслиги лозим. Ҳар 3-6 ойда эндокринолог назоратидан ўтиб, керакли тавсия¬ларни олиб туришлари шарт. Аҳволига қараб таомномаси хусусида ўз вақтида тавсия олса, эътиборли бўлса, қарабсизки соғлом ҳаёт кечира олади.\nМафтуна РЎЗИМАТОВА, журналист.